ΑΠΟΦΑΣΕΙΣ
Αριθμ. απόφ. 4722
Επικαιροποιημένος Εσωτερικός Κανονισμός
Λειτουργίας Προγράμματος Μεταπτυχιακών
Σπουδών του Τμήματος Φιλολογίας της Σχολής Ανθρωπιστικών και Κοινωνικών Επιστημών
του Πανεπιστήμιου Πατρών με τίτλο: «Σπουδές στην Κλασική, Βυζαντινή και Νεοελληνική
Γραμματεία» («Studies in Classical, Byzantine and
Modern Greek Literature»), σύμφωνα με τις διατάξεις του ν. 4957/2022.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ
Έχοντας υπόψη:
1. Τα άρθρα 79 έως και 88 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
2. Το υπ’ αρ. 86845/14.11.2022 έγγραφο της Γραμματείας Συγκλήτου, συγκρότησης της Επιτροπής Μεταπτυχια-
κών Σπουδών του Πανεπιστημίου Πατρών σύμφωνα με
το άρθρο 79 του ν. 4957/2022 (ΑΔΑ: ΨΔΘΓ469Β7Θ-5ΥΗ).
3. Τον ν. 4964/2022 «Διατάξεις για την απλοποίηση της
περιβαλλοντικής αδειοδότησης, θέσπιση πλαισίου για
την ανάπτυξη των Υπεράκτιων Αιολικών Πάρκων, την
αντιμετώπιση της ενεργειακής κρίσης, την προστασία
του περιβάλλοντος και λοιπές διατάξεις» (Α’ 150).
4. Τον ν. 4975/2022 «Σύσταση και οργάνωση νομικού
προσώπου δημοσίου δικαίου με την επωνυμία «ΕΝΩΣΗ
ΤΕΧΝΟΛΟΓΩΝ ΑΚΤΙΝΟΛΟΓΙΑΣ - ΑΚΤΙΝΟΘΕΡΑΠΕΙΑΣ ΕΛΛΑΔΑΣ» (Ε.Τ.Α.Α.Ε.), ρυθμίσεις για την αντιμετώπιση της
πανδημίας του κορωνοϊού COVID-19 και την προστασία
της δημόσιας υγείας και λοιπές διατάξεις» (Α’ 187).
5. Την υπό στοιχεία 119929/Ζ1/30.9.2022 εγκύκλιο
«Παροχή διευκρινίσεων σχετικά με την εφαρμογή των
διατάξεων του ν. 4957/2022 για τη συγκρότηση, οργάνωση και λειτουργία συλλογικών οργάνων των Α.Ε.Ι. και
των ακαδημαϊκών μονάδων τους, την ανάδειξη των μονοπρόσωπων οργάνων των Α.Ε.Ι. και των ακαδημαϊκών
μονάδων τους και λοιπά θέματα».
6. Tην υπό στοιχεία 135557/Ζ1/1.11.2022 εγκύκλιο
«Εφαρμογή των διατάξεων του ν. 4957/2022 “Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις” για την
οργάνωση και λειτουργία προγραμμάτων Μεταπτυχιακών Σπουδών και λοιπά θέματα».
7. Το π.δ. 52/2022 «Ίδρυση, Κατάργηση, Συγχώνευση,
Μετονομασία και Μεταβολή έδρας Τμημάτων στο Πανεπιστήμιο Πατρών» (Α’ 131).
8. Την υπό στοιχεία 108990/Ζ1/8.9.2022 απόφαση του
Υφυπουργού Παιδείας και Θρησκευμάτων «Ρύθμιση των
θεμάτων σχετικά με τη διαδικασία δωρεάν φοίτησης σε
Πρόγραμμα Μεταπτυχιακών Σπουδών με τέλη φοίτησης» (Β’ 4899).
9. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
10. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13).
11. Τον ν. 4386/2016 «Ρυθμίσεις για την έρευνα και
άλλες διατάξεις» (Α’ 83).
12. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15.
13. Την υπό στοιχεία 18137/Ζ1/16.2.2023 κοινή υπουργική απόφαση «Καθορισμός προϋποθέσεων και της δι-
αδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (ΑΕΙ) (Β’ 1079).
14. Τον ν. 5029/2023 «Ζούμε Αρμονικά Μαζί - Σπάμε
τη Σιωπή: Ρυθμίσεις για την πρόληψη και αντιμετώπιση
της βίας και του εκφοβισμού στα σχολεία και άλλες διατάξεις» (Β’ 55).
15. Την υπ’ αρ. 65088/14-09-2023 απόφαση της Συγκλήτου του Πανεπιστημίου Πατρών «Εσωτερικός Κα-
νονισμός του Πανεπιστημίου Πατρών» (Β’ 5468).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 516
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
16. Τις αποφάσεις της Συγκλήτου, σύμφωνα με τις
οποίες το ΠΜΣ «Σπουδές στην κλασική, βυζαντινή και
νεοελληνική γραμματεία» επανιδρύθηκε και τροποποιήθηκε (ΦΕΚ Β’ 2951/2018, Β’ 407/2019, Β’ 2913/2020,
Β’ 3295/2022).
17. Τις αποφάσεις της Συγκλήτου, σύμφωνα με τις
οποίες εγκρίθηκε και τροποποιήθηκε ο Κανονισμός
Λειτουργίας του ΠΜΣ «Σπουδές στην κλασική, βυζαντινή και νεοελληνική γραμματεία» (ΦΕΚ Β’ 3848/2018,
Β’ 2913/2020, Β’ 3295/2022).
18. Το απόσπασμα πρακτικού της Συνέλευσης του
Τμήματος Φιλολογίας της Σχολής Ανθρωπιστικών και
Κοινωνικών Επιστημών του Πανεπιστημίου Πατρών (συνεδρίαση 396/7.12.2023).
19. Τη θετική γνώμη της Επιτροπής Μεταπτυχιακών
Σπουδών του Πανεπιστημίου Πατρών (συνεδρίαση
υπ’ αρ. 62/10.1.2024).
20. Το απόσπασμα πρακτικού της Συγκλήτου του Πανεπιστημίου Πατρών (συνεδρίαση υπ’ αρ. 227/18.1.2024).
21. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
Την επικαιροποίηση του Κανονισμού Λειτουργίας του
Προγράμματος Μεταπτυχιακών Σπουδών του Τμήματος
Φιλολογίας της Σχολής Ανθρωπιστικών και Κοινωνικών
Επιστημών του Πανεπιστημίου Πατρών με τίτλο «Σπουδές στην κλασική, βυζαντινή και νεοελληνική γραμμα-
τεία» («Studies in Classical, Byzantine and Modern Greek
Literature») από το ακαδημαϊκό έτος 2023-2024, ως ακολούθως:
Άρθρο 1
Γενικές διατάξεις
Ο δεύτερος κύκλος αφορά στην οργάνωση Προγραμμάτων Μεταπτυχιακών Σπουδών (ΠΜΣ) με ελάχιστο
αριθμό εξήντα (60) πιστωτικών μονάδων (ECTS) και
ελάχιστη διάρκεια δύο (2) ακαδημαϊκών εξαμήνων, η
επιτυχής ολοκλήρωση των οποίων οδηγεί στο επίπεδο
επτά (7) του Εθνικού και Ευρωπαϊκού Πλαισίου Προσόντων, σύμφωνα με το άρθρο 47 του ν. 4763/2020.
Η ολοκλήρωση της διαδικασίας ίδρυσης προγραμμάτων σπουδών της παρ. 1 και η έναρξη της λειτουργίας
τους προϋποθέτουν την προηγούμενη πιστοποίησή τους
από την Εθνική Αρχή Ανώτατης Εκπαίδευσης (ΕΘ.Α.Α.Ε.).
Για τη συνέχιση της λειτουργίας τους απαιτείται η περιοδική πιστοποίησή τους ανά πέντε (5) έτη στο πλαίσιο
αξιολόγησης της ακαδημαϊκής μονάδας στην οποία
εντάσσονται.
Ο παρών Κανονισμός Λειτουργίας του προγράμματος Μεταπτυχιακών Σπουδών οργανώνει και ρυθμίζει
θέματα δομής, οργάνωσης και λειτουργίας του αναφερόμενου ΠΜΣ που δεν εξειδικεύονται από την κείμενη
νομοθεσία. Αποβλέπει στο να διευκρινίσει τους όρους
και τις προϋποθέσεις που διέπουν την εκπαιδευτική
διαδικασία από την εισαγωγή των μεταπτυχιακών φοιτητών/τριών (ΜΦ) μέχρι την περάτωση των σπουδών
τους. Καταρτίστηκε με απόφαση της Συνέλευσης του
ΤΦ, τίθεται σε ισχύ κατόπιν έγκρισης από τη Σύγκλητο
του Πανεπιστημίου Πατρών, δημοσιεύεται στην Εφημερίδα της Κυβερνήσεως, αναρτάται στο διαδικτυακό τόπο
του Τμήματος και κοινοποιείται στο Υπουργείο Παιδείας,
Θρησκευμάτων και Αθλητισμού.
Άρθρο 2
Αντικείμενο - Σκοπός
Το Πρόγραμμα Μεταπτυχιακών Σπουδών (ΠΜΣ)
«Σπουδές στην κλασική, βυζαντινή και νεοελληνική
γραμματεία» αποσκοπεί στην ανάπτυξη της έρευνας,
βασικής και εφαρμοσμένης, στα αντίστοιχα πεδία ειδίκευσης που προσφέρει (Κλασικές Σπουδές, Βυζαντινή
Φιλολογία, Νεοελληνική Φιλολογία), στην προαγωγή
και προώθηση της διεπιστημονικής συζήτησης, στην
ανάπτυξη και δημιουργική αξιοποίηση του ακαδημαϊκού δυναμικού του Τμήματος και στη διεύρυνση των
ικανοτήτων των νέων επιστημόνων για βελτιστοποίηση
της επαγγελματικής απόδοσής τους. Το ΠMΣ αποσκοπεί,
επίσης, στην ανάπτυξη επιστημονικού διαλόγου και συνεργασίας με αναγνωρισμένα ομοταγή Ιδρύματα, Κέντρα
και Ινστιτούτα της Ελλάδας, χωρών-μελών της E.E. και
άλλων χωρών του εξωτερικού.
Το γνωστικό αντικείμενο που θεραπεύει το ΠΜΣ είναι
η κλασική, βυζαντινή και νεοελληνική φιλολογία.
Με τον τρόπο αυτό το ΠΜΣ θα αποτελέσει ένα απαραίτητο εφόδιο για:
α. Όσους/ες επιθυμούν να ακολουθήσουν διδακτορικές σπουδές σε συναφείς επιστημονικές περιοχές.
β. Τη δημιουργία στελεχών με ισχυρό θεωρητικό
υπόβαθρο και αναβαθμισμένες δεξιότητες, ικανών να
αντιμετωπίσουν τις προκλήσεις του σύγχρονου ερευνητικού περιβάλλοντος στον χώρο των ανθρωπιστικών
επιστημών.
γ. Τη συγκρότηση των φοιτητών/τριών με γνώσεις και
αναλυτικά ερευνητικά εργαλεία που θα τους επιτρέψουν
να εργαστούν ως επαγγελματικά στελέχη σε θέσεις αυξημένης ευθύνης, μεταξύ άλλων, στους τομείς της φι-
λολογικής έρευνας, της διδασκαλίας, των πολιτιστικών
φορέων, των εκδοτικών φορέων, του δημοσίου και του
ιδιωτικού τομέα, του τουρισμού, των ΜΜΕ, και ποικίλων
μη κυβερνητικών οργανώσεων.
Το ΠΜΣ μετά την πλήρη και επιτυχή ολοκλήρωση του
Προγράμματος Σπουδών οδηγεί στην απονομή Διπλώματος Μεταπτυχιακών Σπουδών (ΔΜΣ) με τίτλο «Σπου-
δές στην κλασική, βυζαντινή και νεοελληνική γραμματεία» («Studies in Classical, Byzantine and Modern Greek
Literature») στις εξής ειδικεύσεις:
1. Βυζαντινής Φιλολογίας
2. Κλασικών Σπουδών
3. Νεοελληνικής Φιλολογίας
Ο τίτλος απονέμεται από το Τμήμα Φιλολογίας (ΤΦ)
της Σχολής Ανθρωπιστικών του Πανεπιστημίου Πατρών.
Περισσότερες πληροφορίες για το γνωστικό αντικείμενο του ΠΜΣ παρέχονται στην ιστοσελίδα: http://
philology.upatras.gr/postgraduate
Άρθρο 3
Όργανα Διοίκησης του Προγράμματος
Μεταπτυχιακών Σπουδών
Για την οργάνωση και την εν γένει λειτουργία του
Προγράμματος Μεταπτυχιακών Σπουδών αρμόδια
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
όργανα είναι τα ακόλουθα (παρ. 1 του άρθρου 81 του
ν. 4957/2022):
α) η Σύγκλητος του Ανώτατου Εκπαιδευτικού Ιδρύματος (ΑΕΙ),
β) η Συνέλευση του Τμήματος,
γ) η Συντονιστική Επιτροπή του ΠΜΣ,
δ) ο/η Διευθυντής/τρια της Συντονιστικής Επιτροπής
του ΠΜΣ και
ε) η Επιτροπή Μεταπτυχιακών Σπουδών.
α) Η Σύγκλητος του Ιδρύματος έχει τις ακόλουθες αρμοδιότητες:
1) εγκρίνει την ίδρυση του ΠΜΣ ή την τροποποίηση
της απόφασης ίδρυσης του ΠΜΣ,
2) εγκρίνει την παράταση της χρονικής διάρκειας της
λειτουργίας των ΠΜΣ,
3) συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
ΠΜΣ,
4) αποφασίζει την κατάργηση των ΠΜΣ που προσφέρονται από το ΑΕΙ.
β) Η Συνέλευση του Τμήματος είναι αρμόδια για την
οργάνωση, διοίκηση και διαχείριση του ΠΜΣ και ιδίως:
1) συγκροτεί Επιτροπές για την αξιολόγηση των αιτήσεων των υποψήφιων ΜΦ και εγκρίνει την εγγραφή
αυτών στο ΠΜΣ,
2) αναθέτει το διδακτικό έργο στους/στις διδάσκοντες/
ουσες του ΠΜΣ,
3) εισηγείται προς τη Σύγκλητο την τροποποίηση της
απόφασης ίδρυσης του ΠΜΣ, καθώς και την παράταση
της διάρκειας του ΠΜΣ,
4) εγκρίνει την μερική φοίτηση σε φοιτητές/τριες που
πληρούν τα κριτήρια,
5) συγκροτεί εξεταστικές επιτροπές για την εξέταση
των Μεταπτυχιακών Διπλωματικών Εργασιών (ΜΔΕ) των
ΜΦ και ορίζει τον/την επιβλέποντα/ουσα ανά εργασία,
6) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του ΠΜΣ,
7) εγκρίνει τον απολογισμό του ΠΜΣ, κατόπιν εισήγησης της ΣΕ,
8) πραγματοποιεί την εξέταση των κριτηρίων περί
απαλλαγής από τα τέλη φοίτησης και εκδίδει αιτιολογημένη απόφαση περί αποδοχής ή απόρριψης της αίτησης,
9) εγκρίνει κάθε άλλο θέμα που απαιτείται για την ομαλή λειτουργία του ΠΜΣ.
Με απόφαση της Συνέλευσης του Τμήματος οι αρμοδιότητες των περ. 1) και 5) δύναται να μεταβιβάζονται
στη ΣΕ του ΠΜΣ.
γ) Η Συντονιστική Επιτροπή του ΠΜΣ. Με απόφαση
της Συνέλευσης του ΤΦ συγκροτείται η Συντονιστική
Επιτροπή (ΣΕ), με διετή θητεία, η οποία αποτελείται από
τον/την Διευθυντή/τρια του ΠΜΣ και τέσσερα (4) μέλη
Διδακτικού Ερευνητικού Προσωπικού (ΔΕΠ) του ΤΦ, που
έχουν συναφές γνωστικό αντικείμενο με αυτό του ΠΜΣ
και αναλαμβάνουν διδακτικό έργο στο ΠΜΣ. Η ΣΕ είναι
αρμόδια για την παρακολούθηση και τον συντονισμό
της λειτουργίας του προγράμματος και ιδίως:
1) καταρτίζει τον αρχικό ετήσιο προϋπολογισμό του
ΠΜΣ και τις τροποποιήσεις του, εφόσον το ΠΜΣ διαθέτει
πόρους σύμφωνα με το άρθρο 84 του ν. 4957/2022, και
εισηγείται την έγκρισή του προς την Επιτροπή Ερευνών
του Ειδικού Λογαριασμού Κονδυλίων Έρευνας (ΕΛΚΕ),
2) καταρτίζει την Ετήσια Έκθεση Εσωτερικής Αξιολόγησης του ΠΜΣ, η οποία αποτελεί Παράρτημα της Ετήσιας
Έκθεσης Εσωτερικής Αξιολόγησης του ΤΦ και εισηγείται,
μέσω της ΟΜΕΑ του ΤΦ, την έγκρισή της προς τη Συνέλευση του ΤΦ,
3) εγκρίνει τη διενέργεια δαπανών του ΠΜΣ,
4) προτείνει τη χορήγηση υποτροφιών αριστείας σε
αριστούχους/ες ΜΦ, τις οποίες δύναται να παρέχει το
Τμήμα Φιλολογίας,
5) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση
διδακτικού έργου στις κατηγορίες διδασκόντων/ουσών
του άρθρου 83 του ν. 4957/2022,
6) εισηγείται προς τη Συνέλευση του Τμήματος την
πρόσκληση Επισκεπτών/τριών Καθηγητών/τριών για την
κάλυψη διδακτικών αναγκών του ΠΜΣ,
7) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
8) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
Δύνανται να μεταβιβάζονται προς τη ΣΕ συγκεκριμένες
αρμοδιότητες της Συνέλευσης του Τμήματος για την
αποτελεσματικότερη λειτουργία του ΠΜΣ, κατόπιν έκδοσης σχετικής απόφασης μεταβίβασης αρμοδιοτήτων.
δ) Ο/Η Διευθυντής/τρια Σπουδών της ΣΕ του ΠΜΣ
προέρχεται από τα μέλη ΔΕΠ του Τμήματος κατά προτεραιότητα βαθμίδας Καθηγητή/τριας ή Αναπληρωτή/
τριας Καθηγητή/τριας και ορίζεται με απόφαση της Συνέλευσης του Τμήματος για διετή θητεία, με δυνατότητα
ανανέωσης χωρίς περιορισμό. Ο/Η Διευθυντής/τρια του
ΠΜΣ έχει τις ακόλουθες αρμοδιότητες:
1) προεδρεύει της ΣΕ, συντάσσει την ημερήσια διάταξη
και συγκαλεί τις συνεδριάσεις της,
2) εισηγείται τα θέματα που αφορούν στην οργάνωση
και λειτουργία του ΠΜΣ προς τη Συνέλευση του Τμήματος σε περίπτωση μονοτμηματικού ΠΜΣ,
3) εισηγείται προς τη ΣΕ και τα λοιπά όργανα του ΠΜΣ
και του ΑΕΙ θέματα σχετικά με την αποτελεσματική λειτουργία του ΠΜΣ,
4) είναι Επιστημονικός/ή Υπεύθυνος/η του προγράμματος σύμφωνα με το άρθρο 234 του ν. 4957/2022 και
ασκεί τις αντίστοιχες αρμοδιότητες,
5) παρακολουθεί την υλοποίηση των αποφάσεων των
οργάνων του ΠΜΣ και του Εσωτερικού Κανονισμού Μεταπτυχιακών και Διδακτορικών Προγραμμάτων Σπου-
δών, καθώς και την παρακολούθηση εκτέλεσης του
προϋπολογισμού του ΠΜΣ,
6) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του ΠΜΣ.
Ο/Η Διευθυντής/τρια και τα μέλη της ΣΕ του ΠΜΣ δεν
δικαιούνται αμοιβής ή οιασδήποτε αποζημίωσης για την
εκτέλεση των αρμοδιοτήτων που τους ανατίθενται και
σχετίζεται με την εκτέλεση των καθηκόντων τους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
Ορισμός νέου/ας Διευθυντή/τριας ή μέλους της ΣΕ, σε
περίπτωση παραίτησης μπορεί να πραγματοποιηθεί με
απόφαση των αρμοδίων οργάνων, κατόπιν υποβολής
αίτησης των μελών και αιτιολογικής έκθεσης του αιτήματος αλλαγής/παραίτησης ή εάν υφίσταται αντικειμενική
αδυναμία ή σπουδαίος λόγος, π.χ. ασθένεια.
ε) Η Επιτροπή Μεταπτυχιακών Σπουδών. Με απόφαση της Συγκλήτου, κατόπιν πρότασης των Κοσμητειών
των Σχολών του Πανεπιστημίου Πατρών συγκροτείται η
Επιτροπή Μεταπτυχιακών Σπουδών. Η Επιτροπή αποτελείται από ένα (1) μέλος Διδακτικού Ερευνητικού Προ-
σωπικού (ΔΕΠ) από κάθε Σχολή του ΑΕΙ, ένα (1) μέλος
που προέρχεται από τις κατηγορίες μελών Ειδικού Εκπαιδευτικού Προσωπικού (ΕΕΠ), Εργαστηριακού Διδακτικού
Προσωπικού (ΕΔΙΠ), και Ειδικού Τεχνικού Εργαστηριακού Προσωπικού (ΕΤΕΠ) του ΑΕΙ και τον/την Αντιπρύ-
τανη, που είναι αρμόδιος/α για ακαδημαϊκά θέματα, ως
Πρόεδρος. Τα μέλη της Επιτροπής έχουν εμπειρία στην
οργάνωση και συμμετοχή σε προγράμματα σπουδών
δεύτερου κύκλου σπουδών. Η θητεία της Επιτροπής είναι
δύο (2) ακαδημαϊκά έτη.
Αρμοδιότητα της Επιτροπής είναι:
1) η υποβολή γνώμης προς τη Σύγκλητο του ΑΕΙ για την
ίδρυση νέων προγραμμάτων Μεταπτυχιακών Σπουδών
ή την τροποποίηση των ήδη λειτουργούντων Προγραμμάτων Μεταπτυχιακών Σπουδών, μετά από αξιολόγηση
των αιτημάτων των Συνελεύσεων των Τμημάτων για την
ίδρυση νέων Προγραμμάτων Μεταπτυχιακών Σπουδών,
των σχετικών εκθέσεων σκοπιμότητας και βιωσιμότητάς
τους και την κοστολόγηση της λειτουργίας του ΠΜΣ,
καθώς και η δυνατότητα αναπομπής τους, αν η εισήγηση δεν είναι επαρκώς αιτιολογημένη ή οι συνοδευτικές
εκθέσεις δεν είναι πλήρεις,
2) η κατάρτιση σχεδίου Κανονισμού για προγράμματα δεύτερου και τρίτου κύκλου σπουδών του ΑΕΙ και η
υποβολή του προς τη Σύγκλητο,
3) η εκπόνηση πρότυπου σχεδίου Κανονισμού Λειτουργίας προγράμματος Μεταπτυχιακών Σπουδών,
4) ο έλεγχος της τήρησης των Κανονισμών Λειτουργίας
των προγραμμάτων Μεταπτυχιακών Σπουδών,
5) η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του ΑΕΙ από τα Προγράμματα Μεταπτυχιακών
Σπουδών,
6) η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
7) κάθε άλλη αρμοδιότητα που ορίζεται από τον Εσωτερικό Κανονισμό.
Με απόφαση της Συγκλήτου, κατόπιν εισήγησης της
Επιτροπής Μεταπτυχιακών Σπουδών, εγκρίνεται ο Κανονισμός Προγραμμάτων Μεταπτυχιακών και Διδακτορι-
κών Σπουδών, ο οποίος αποτελεί διακριτό κεφάλαιο του
Εσωτερικού Κανονισμού Λειτουργίας του ΑΕΙ.
Άρθρο 4
Διδάσκοντες/ουσες του ΠΜΣ
Το διδακτικό έργο του ΠΜΣ ανατίθεται κατόπιν απόφασης του αρμόδιου οργάνου του ΠΜΣ κατόπιν εισήγησης
της ΣΕ του ΠΜΣ, εφόσον υφίσταται, άλλως του/της Διευθυντή/τριας του ΠΜΣ, στις κατηγορίες διδασκόντων
του άρθρου 83 του ν. 4957/2022.
Στις υποχρεώσεις των διδασκόντων/ουσών περιλαμβάνονται, μεταξύ άλλων, η περιγραφή του μαθήματος
ή των διαλέξεων, η παράθεση σχετικής βιβλιογραφίας,
ο τρόπος εξέτασης του μαθήματος, η επικοινωνία με
τους/τις ΜΦ.
Τα ΠΜΣ δύναται με απόφαση της Συνέλευσης του
Τμήματος να εφαρμόζουν τον θεσμό του/της Ακαδημαϊκού/ής Συμβούλου. Σκοπός της λειτουργίας του εν
λόγω θεσμού είναι η παροχή συμβουλευτικής στους/στις
ΜΦ κατά τη διάρκεια των σπουδών τους σε ακαδημαϊκά
θέματα με εξατομικευμένο τρόπο. Προσδοκώμενο αποτέλεσμα είναι η διευκόλυνση των ΜΦ στην ολοκλήρωση
των σπουδών τους με παράλληλη αξιοποίηση των ιδιαίτερων δεξιοτήτων και ενδιαφερόντων τους στο έδα-
φος της εκπαιδευτικής και ερευνητικής διαδικασίας. Ο/Η
Ακαδημαϊκός/ή Σύμβουλος επιλέγει τον τρόπο προσέγγισης και παροχής συμβουλευτικής στους/στις φοιτητές/
τριες που του ανατίθενται σε κάθε ακαδημαϊκό έτος. Ένα
μέλος του διδακτικού προσωπικού του ΠΜΣ ορίζεται ως
ακαδημαϊκός/ή σύμβουλος για 1 ΜΦ.
Άρθρο 5
Εισαγωγή ΜΦ
Ο αριθμός εισακτέων ανά διετή κύκλο σπουδών ορίζεται κατά ανώτατο όριο σε 40 ΜΦ. Οι ΜΦ θα κατανέ-
μονται στις ειδικεύσεις του ΠΜΣ ως εξής: έως δεκαπέντε
(15) στις Κλασικές Σπουδές, έως δέκα (10) στη Βυζαντινή
Φιλολογία, και έως δεκαπέντε (15) στη Νεοελληνική Φιλολογία. Η επιλογή θα γίνεται με βάση την αξιολόγηση
του φακέλου των δικαιολογητικών των υποψηφίων, τη
συνέντευξη από την Επιτροπή Αξιολόγησης Υποψηφίων
(ΕΑΥ) και εξετάσεις (γραπτές ή προφορικές). Με εισήγηση της ΣΕ και απόφαση της Συνέλευσης του Τμήματος
ορίζεται κάθε δεύτερο έτος η Επιτροπή Αξιολόγησης
Υποψηφίων, η οποία αποτελείται από τον/την Διευθυντή/τρια της ΣΕ, τέσσερα (4) τακτικά και τέσσερα (4)
αναπληρωματικά μέλη (μέλη ΔΕΠ του Τμήματος Φιλολογίας). Στην ΕΑΥ πρέπει να αντιπροσωπεύονται όλες οι
ειδικεύσεις του ΠΜΣ.
Για την εισαγωγή ΜΦ διενεργείται προκήρυξη (Πρόσκληση Εκδήλωσης Ενδιαφέροντος) με εισήγηση της
ΣΕ και απόφαση της Συνέλευσης του Τμήματος κάθε
δύο χρόνια. Οι υποψήφιοι/ες υποβάλλουν τα απαιτούμενα δικαιολογητικά ηλεκτρονικά (σε μορφή pdf)
μέσω της πλατφόρμας https://matrix.upatras.gr/sap/bc/
webdynpro/sap/zups_pg_adm# σε χρονικό διάστημα
που ορίζεται από το Τμήμα, πριν από την έναρξη των
εξετάσεων εισαγωγής στην αρχή του κάθε νέου διετούς
κύκλου σπουδών. Η δημοσίευση της προκήρυξης γίνεται
από το Πανεπιστήμιο Πατρών, ενώ το σχετικό κόστος
βαρύνει το Πανεπιστήμιο. Η προκήρυξη αναρτάται στην
ιστοσελίδα του ΤΦ και του Ιδρύματος. Στην προκήρυξη
αναφέρονται οι προϋποθέσεις εισαγωγής, οι κατηγορίες
πτυχιούχων και ο αριθμός εισακτέων, ο τρόπος εισαγωγής (αξιολόγηση του φακέλου των δικαιολογητικών, συ-
νέντευξη (και οποιοσδήποτε άλλος τρόπος, π.χ. γραπτές
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
ή προφορικές εξετάσεις, που ορίζει η Συνέλευση του
Τμήματος), οι προθεσμίες υποβολής αιτήσεων καθώς
και τα δικαιολογητικά που απαιτούνται. Οι αιτήσεις
και τα απαιτούμενα δικαιολογητικά κατατίθενται στη
Γραμματεία του ΤΦ, εντός προθεσμίας που ορίζεται στην
προκήρυξη και μπορεί να παραταθεί με απόφαση της
Συνέλευσης του Τμήματος. Οι υποψήφιοι/ες συνιστάται
να ελέγχουν προσεκτικά τις οδηγίες που αφορούν κάθε
επιμέρους κριτήριο για τη μοριοδότηση τους, ώστε ο
φάκελος να υποβάλλεται πλήρης στις προκαθορισμένες
ημερομηνίες. Συμπληρωματικά, ελλιπή ή ετεροχρονισμένα παραστατικά δεν γίνονται δεκτά.
Οι υποψήφιοι/ες υποβάλλουν τα παρακάτω δικαιολογητικά (Παράρτημα 1) ηλεκτρονικά μέσω της πλατ-
φόρμας https://matrix.upatras.gr/sap/bc/webdynpro/
sap/zups_pg_adm#
α) Αίτηση (υπάρχει στην πλατφόρμα) στην οποία οι
υποψήφιοι/ες θα δηλώνουν απαραίτητα την ειδίκευση
που τους ενδιαφέρει (μόνο μια από τις τρεις προσφερόμενες ειδικεύσεις του ΠΜΣ).
β) Περιγραφή στόχων: Υπόμνημα μιας σελίδας, στο
οποίο να δικαιολογείται και να τεκμηριώνεται η πρόθεση του/της υποψηφίου για εγγραφή στη συγκεκριμένη
ειδίκευση του ΠΜΣ.
3. Βιογραφικό σημείωμα.
4. Δύο Συστατικές Επιστολές. Εάν ο/η υποψήφιος/α
προέρχεται από το Τμήμα Φιλολογίας του Πανεπιστημίου Πατρών θα πρέπει να δηλώσει τα ονόματα των κα-
θηγητών/τριών του Τμήματος που έχουν συμφωνήσει
να δώσουν συστατική επιστολή, εφόσον τους ζητηθεί.
5. Αντίγραφο Πτυχίου όπου αναφέρεται ο συνολικός
βαθμός πτυχίου, ο οποίος οφείλει να είναι τουλάχιστον
«λίαν καλώς».
6. Πιστοποιητικό αναλυτικής βαθμολογίας.
7. Αντίτυπο πτυχιακής εργασίας (εάν υπάρχει) και πιθανών δημοσιευμάτων σε ηλεκτρονική ή έντυπη μορφή.
8. Πιστοποιητικά ξένων γλωσσών επιπέδου τουλάχιστον Β2 (αν δεν διατίθενται, οι υποψήφιοι/ες είναι δυνα-
τό να κληθούν να αποδείξουν το επίπεδο γλωσσομάθειάς τους με γραπτή ή προφορική εξέταση).
9. Αντίγραφο Δελτίου Αστυνομικής Ταυτότητας.
Οι ενδιαφερόμενοι/ες μπορούν να ενημερώνονται
από την ιστοσελίδα του Τμήματος Φιλολογίας: www.
philology-upatras.gr ή από τη Γραμματεία του Τμήματος Φιλολογίας του Πανεπιστημίου Πατρών, Τ.Κ. 26504
Πανεπιστημιούπολη, Ρίο, Πάτρα. Τηλ.: 2610-997546, fax:
2610-996197, e-mail: philsec@upatras.gr.
Το πρόγραμμα δεν προσφέρει τη δυνατότητα μερικής
φοίτησης.
Στο ΠΜΣ γίνονται δεκτοί πτυχιούχοι/ες όλων των Τμημάτων των Φιλοσοφικών Σχολών και σχετικών τμημάτων
άλλων σχολών Ανθρωπιστικών, Κοινωνικών και Ιστορικών Σπουδών (π.χ. του Τμήματος Θεατρικών Σπουδών
και του Τμήματος Φιλοσοφίας της Σχολής Ανθρωπιστικών και Κοινωνικών Επιστημών του Πανεπιστημίου Πα-
τρών, του Τμήματος Ιστορίας και Ανθρωπολογίας του
Πανεπιστημίου Θεσσαλίας κ.λπ.) των ελληνικών ΑΕΙ και
ομοταγών αναγνωρισμένων Ιδρυμάτων του εξωτερικού, καθώς και απόφοιτοι/ες τμημάτων ΤΕΙ, οι οποίοι
διαθέτουν συνολικό βαθμό πτυχίου τουλάχιστον «λίαν
καλώς». Αίτηση μπορούν να υποβάλουν οι τελειόφοιτοι/
ες των ανωτέρω τμημάτων, υπό την προϋπόθεση ότι θα
έχουν προσκομίσει Βεβαίωση Περάτωσης των Σπουδών
τους με συνολικό βαθμό πτυχίου τουλάχιστον «λίαν καλώς» το αργότερο μέχρι την ημερομηνία συνεδρίασης
της Συνέλευσης του Τμήματος για επικύρωση του πίνακα
των επιτυχόντων/ουσών. Αντίγραφο του πτυχίου ή του
διπλώματός τους προσκομίζεται εν ευθέτω χρόνω. Σε
κάθε περίπτωση, οι επιλεγέντες/εισες πρέπει να προσκομίσουν όλα τα απαραίτητα δικαιολογητικά μέχρι τη
λήξη του Α’ εξαμήνου.
Αίτηση δύναται να υποβάλλουν και τελειόφοιτοι/ες
αλλοδαπών Ιδρυμάτων τα οποία δεν είναι ακόμα ενταγμένα στο Εθνικό Μητρώο Αναγνωρισμένων Ιδρυμάτων
της αλλοδαπής του ΔΟΑΤΑΠ. Στην περίπτωση αυτή, οι
αιτούντες/ούσες υποβάλλουν υπεύθυνη δήλωση περί
κατοχής τίτλου σπουδών. Σε κάθε περίπτωση, οι επιλεγέντες/εισες θα πρέπει να προσκομίσουν αποδεικτικά
έγγραφα ότι έχουν προβεί στις απαιτούμενες ενέργειες
ώστε ο τίτλος τους και το αντίστοιχο Ίδρυμα πρόκειται
να ενταχθούν στο Εθνικό Μητρώο Αναγνωρισμένων
Ιδρυμάτων της αλλοδαπής του ΔΟΑΤΑΠ, μέχρι την ολοκλήρωση της διάρκειας σπουδών τους.
Τα Ανώτατα Εκπαιδευτικά Ιδρύματα (ΑΕΙ) της ημεδαπής και τα δημόσια ερευνητικά κέντρα που εποπτεύο-
νται από τη Γενική Γραμματεία Έρευνας και Καινοτομίας, δεσμεύονται από τα Μητρώα του άρθρου 304 του
ν. 4957/2022, όπως ισχύει, προκειμένου τα αρμόδια ανά
περίπτωση όργανά τους να διαπιστώσουν αν ένα ίδρυμα
της αλλοδαπής ή ένας τύπος τίτλου ιδρύματος της αλλοδαπής είναι αναγνωρισμένα για την αποδοχή αίτησης
και εγγραφής για εισαγωγή σε Μεταπτυχιακό Πρόγραμμα Σπουδών ή την εκπόνηση διδακτορικής διατριβής.
Το αρμόδιο όργανο του πανεπιστημίου ή ερευνητικού
κέντρου, εφόσον ο τίτλος σπουδών συμπεριλαμβάνεται
στον κατάλογο του άρθρου 307, επιπροσθέτως των λοιπών δικαιολογητικών που καθορίζει, οφείλει να ζητήσει
Βεβαίωση Τόπου Σπουδών, η οποία εκδίδεται και αποστέλλεται από τον φορέα πραγματοποίησης των σπου-
δών ή τον φορέα εκπόνησης του ερευνητικού έργου. Αν
ως τόπος σπουδών ή μέρος αυτών βεβαιώνεται η Ελληνική Επικράτεια, ο τίτλος σπουδών δεν αναγνωρίζεται,
εκτός αν το μέρος σπουδών που έγιναν στην ελληνική
επικράτεια βρίσκεται σε δημόσιο ΑΕΙ.
Τα μέλη των κατηγοριών ΕΕΠ, καθώς και ΕΔΙΠ και ΕΤΕΠ
μπορούν μετά από αίτησή τους να εγγραφούν ως υπεράριθμοι, και μόνο ένας κατ’ έτος και ανά ΠΜΣ, εφόσον
υπηρετούν στο οικείο Τμήμα και ο τίτλος σπουδών και
το έργο που επιτελούν στο οικείο Τμήμα είναι συναφές
με το αντικείμενο του ΠΜΣ.
Στο πρόγραμμα μπορούν να συμμετέχουν περιστασιακά ως υπεράριθμοι και φοιτητές/τριες του εξωτερικού
μέσω ευρωπαϊκών προγραμμάτων (π.χ. ERASMUS+) καθώς και Μνημονίων Συνεργασίας του Πανεπιστημίου
Πατρών με πανεπιστημιακά ιδρύματα άλλων χωρών,
ανάλογα με τις προβλέψεις των διμερών συμφωνιών
σύμφωνα με την κείμενη νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
Η επιλογή γίνεται κυρίως με συνεκτίμηση των εξής κριτηρίων: το γενικό βαθμό του πτυχίου, τη βαθμολογία στα
προπτυχιακά μαθήματα που είναι σχετικά με το γνωστικό αντικείμενο του ΠΜΣ, την επίδοση σε Πτυχιακή εργασία,
όπου αυτή προβλέπεται στο προπτυχιακό επίπεδο και την τυχούσα ερευνητική ή επαγγελματική εμπειρία του/της
υποψηφίου σε αντίστοιχο τομέα ή σε συναφές αντικείμενο.
ΚΛΑΣΙΚΕΣ ΣΠΟΥΔΕΣ
Α/Α
ΚΡΙΤΗΡΙΑ ΕΠΙΛΟΓΗΣ
ΜΟΡΙΑ
ποσοστό
επί τοις %
Βαθμολογία προπτυχιακών μαθημάτων ειδίκευσης
(Ως μαθήματα ειδίκευσης ορίζονται όσα αφορούν την Αρχαία Ελληνική και Λατινική
Γραμματεία, την Αρχαία Ελληνική και Ρωμαϊκή Ιστορία και τον Αρχαίο
Ελληνικό και Ρωμαϊκό Πολιτισμό μέχρι την περίοδο της Ύστερης Αρχαιότητας)
20%
Προφορική συνέντευξη - εξέταση
(Εκτός των γραμματολογικών δεδομένων της κλασικής γραμματείας, όπως ορίζεται
στην Ύλη Εξετάσεων, στη συνέντευξη εξετάζεται η γνώση των υποψηφίων στην
κατανόηση της αρχαίας ελληνικής και της λατινικής γλώσσας)
50%
Ξένες γλώσσες: Αγγλικά ή Γαλλικά ή Γερμανικά ή Ιταλικά σε επίπεδο τουλάχιστον Β2
5%
Δεύτερη ξένη γλώσσα
10%
Γενικός βαθμός πτυχίου
10%
Συγγραφική/ερευνητική δραστηριότητα
(Ως συγγραφική/ερευνητική δραστηριότητα λογίζεται η επίδοση σε πτυχιακή εργασία
ή άλλες προπτυχιακές εργασίες, η εν γένει ερευνητική δραστηριότητα και άλλα ειδικά
προσόντα, όπως η συμμετοχή σε ερευνητικά προγράμματα, σε θερινά σχολεία, σε
προγράμματα ανταλλαγής φοιτητών/τριών Erasmus, τυχόν δημοσιεύσεις κ.ά.)
5%
Συνολικός κατώτερος βαθμός επιτυχίας: 60%.
ΣΥΝΟΛΟ
100 %
ΒΥΖΑΝΤΙΝΗ ΦΙΛΟΛΟΓΙΑ
Α/Α
ΚΡΙΤΗΡΙΑ ΕΠΙΛΟΓΗΣ
ΜΟΡΙΑ
ποσοστό
επί τοις %
Γραπτές εξετάσεις
30%
Βαθμολογία προπτυχιακών μαθημάτων ειδίκευσης
(Ως μαθήματα ειδίκευσης ορίζονται όσα αφορούν τη Βυζαντινή και Μεσαιωνική
Φιλολογία και τον Βυζαντινό Πολιτισμό)
20%
Προφορική συνέντευξη
20%
Ξένες γλώσσες: Αγγλικά ή Γαλλικά ή Γερμανικά ή Ιταλικά σε επίπεδο τουλάχιστον Β2
5%
Δεύτερη ξένη γλώσσα
10%
Γενικός βαθμός πτυχίου
10%
Συγγραφική/ερευνητική δραστηριότητα
(Ως συγγραφική/ερευνητική δραστηριότητα λογίζεται η επίδοση σε πτυχιακή εργασία
ή άλλες προπτυχιακές εργασίες, η εν γένει ερευνητική δραστηριότητα και άλλα ειδικά
προσόντα, όπως η συμμετοχή σε ερευνητικά προγράμματα, σε θερινά σχολεία, σε
προγράμματα ανταλλαγής φοιτητών/τριών Erasmus, τυχόν δημοσιεύσεις κ.ά.)
5%
Συνολικός κατώτερος βαθμός επιτυχίας: 60%.
ΣΥΝΟΛΟ
100 %
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
ΝΕΟΕΛΛΗΝΙΚΗ ΦΙΛΟΛΟΓΙΑ
Α/Α
ΚΡΙΤΗΡΙΑ ΕΠΙΛΟΓΗΣ
ΜΟΡΙΑ
ποσοστό
επί τοις %
Γραπτές εξετάσεις
30%
Βαθμολογία προπτυχιακών μαθημάτων ειδίκευσης
(Ως μαθήματα ειδίκευσης ορίζονται όσα αφορούν τη Νεοελληνική και Ευρωπαϊκή
Φιλολογία, τον Νεοελληνικό και Ευρωπαϊκό Πολιτισμό, τη Θεωρία Λογοτεχνίας και τη
Συγκριτική Γραμματολογία)
20%
Προφορική συνέντευξη
20%
Ξένες γλώσσες: Αγγλικά ή Γαλλικά ή Γερμανικά ή Ιταλικά σε επίπεδο τουλάχιστον Β2
5%
Δεύτερη ξένη γλώσσα
10%
Γενικός βαθμός πτυχίου
10%
Συγγραφική/ερευνητική δραστηριότητα
(Ως συγγραφική/ερευνητική δραστηριότητα λογίζεται η επίδοση σε πτυχιακή εργασία
ή άλλες προπτυχιακές εργασίες, η εν γένει ερευνητική δραστηριότητα και άλλα ειδικά
προσόντα, όπως η συμμετοχή σε ερευνητικά προγράμματα, σε θερινά σχολεία, σε
προγράμματα ανταλλαγής φοιτητών/τριών Erasmus, τυχόν δημοσιεύσεις κ.ά.)
5%
Συνολικός κατώτερος βαθμός επιτυχίας: 60%.
ΣΥΝΟΛΟ
100 %
Επιλέγονται οι υποψήφιοι/ες που θα συγκεντρώνουν την υψηλότερη συνολική βαθμολογία και μέχρι της κάλυψης
του μέγιστου αριθμού εισακτέων του Προγράμματος.
Η Γραμματεία του ΤΦ, η οποία υποστηρίζει διοικητικά το ΠΜΣ, παραλαμβάνει τις αιτήσεις και τα απαραίτητα
δικαιολογητικά που υποβάλλουν οι υποψήφιοι/ες ΜΦ, τα οποία προβλέπονται από την προκήρυξη κάθε φορά, και
συντάσσει πίνακα υποψηφίων ΜΦ, τον οποίο διαβιβάζει στην ΕΑΥ. Τα δικαιολογητικά που κατατίθενται από τους
υποψήφιους πρέπει να έχουν υποβληθεί εμπρόθεσμα, όπως αυτά προβλέπονται στη σχετική προκήρυξη. Εκπρόθεσμες αιτήσεις δεν γίνονται δεκτές. Η διαδικασία αξιολόγησης των υποψηφίων περιλαμβάνει δύο στάδια: Στο
πρώτο, αξιολογούνται οι αιτήσεις με βάση την πληρότητα και την εγκυρότητα των απαιτούμενων δικαιολογητικών
που υποβλήθηκαν, ο οποίος αποτελεί απαραίτητη προϋπόθεση πρόκρισης στο επόμενο στάδιο. Κατά το δεύτερο
στάδιο της διαδικασίας, οι υποψήφιοι/ες καλούνται σε συνέντευξη ενώπιον της ΕΑΥ. Στόχος είναι να διαπιστωθεί
ποιοι/ες υποψήφιοι/ες είναι ικανοί/ές να ανταποκριθούν ουσιαστικά στις απαιτήσεις του ΠΜΣ, συνεκτιμώντας το
κίνητρο και το ενδιαφέρον, αλλά και τη συνολικότερη συγκρότηση και επιστημονική τους επάρκεια σε σχέση με
το αντικείμενο του μεταπτυχιακού προγράμματος.
Με την ολοκλήρωση των διαδικασιών αξιολόγησης η ΕΑΥ καταρτίζει πλήρη κατάλογο με όλους/ες τους/τις υποψηφίους/ες και ύστερα από τον σχετικό έλεγχο απορρίπτει όσους δεν πληρούν τα κριτήρια που έχουν καθοριστεί
και καλεί σε συνέντευξη τους/τις προκρινόμενους/ες υποψηφίους. Με βάση τη συνέντευξη και την αξιολόγηση
φακέλου του/της υποψηφίου, ιεραρχεί τους/τις υποψηφίους, προβαίνει στην τελική επιλογή και καταρτίζει τον
τελικό πίνακα των επιτυχόντων/ουσών, ο οποίος επικυρώνεται από τη Συνέλευση του Τμήματος. Σε περίπτωση
που δύο ή περισσότεροι/ες υποψήφιοι συγκεντρώσουν συνολικά τον ίδιο αριθμό μορίων, γίνονται δεκτοί όλοι/ες
οι ισοβαθμήσαντες/ασες, με την προϋπόθεση ότι δεν υπερβαίνουν τον μέγιστο αριθμό εισακτέων που έχει οριστεί
στην πρόσκληση Εκδήλωσης Ενδιαφέροντος. Στην περίπτωση που συμπληρωθεί ο μέγιστος αριθμός εισακτέων,
εισάγεται ο υποψήφιος που έχει τον μεγαλύτερο βαθμό πτυχίου.
Η διαδικασία επιλογής των υποψηφίων, η έκδοση των αποτελεσμάτων και η εγγραφή των επιτυχόντων/ουσών
πρέπει να έχει ολοκληρωθεί το αργότερο μέχρι τις 20 Οκτωβρίου του έτους εισαγωγής.
Άρθρο 6
Εγγραφές - Δηλώσεις Μαθημάτων/Ασκήσεων - Ειδίκευση
Οι επιτυχόντες/ουσες υποψήφιοι/ες καλούνται να απαντήσουν γραπτά ή ηλεκτρονικά (email) εντός πέντε (5)
εργάσιμων ημερών εάν αποδέχονται ή όχι την ένταξη τους στο ΠΜΣ, αποδεχόμενοι/ες τους όρους λειτουργίας
του. Η μη απάντηση από επιλεγέντα/είσα υποψήφιο/α μέσα στην παραπάνω προθεσμία ισοδυναμεί με άρνηση
αποδοχής. Εφόσον υπάρξουν αρνήσεις, η Γραμματεία ενημερώνει τους αμέσως επόμενους στη σειρά αξιολόγησης
από το σχετικό πίνακα επιτυχόντων/ουσών. Ένσταση κατά των πινάκων επιτυχόντων/ουσών μπορεί να γίνει μέσα
σε πέντε (5) εργάσιμες ημέρες από την ημερομηνία ανακοίνωσης των πινάκων. Η ένσταση, η οποία πρέπει να είναι
συγκεκριμένη, κρίνεται τελεσίδικα από την Συνέλευση του Τμήματος.
Οι επιτυχόντες/ουσες θα πρέπει να εγγραφούν στη Γραμματεία του ΤΦ σε προθεσμίες που ορίζονται από τη Συνέλευση του Τμήματος. Για λόγους εξαιρετικής ανάγκης είναι δυνατή η εγγραφή ΜΦ μετά τη λήξη της προθεσμίας
με απόφαση της ΣΕ ύστερα από αιτιολογημένη αίτηση του/της ενδιαφερομένου/ης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
Οι εισακτέοι/ες ΜΦ μπορούν να ενημερώνονται από την ιστοσελίδα του ΠΜΣ και τη Γραμματεία του ΤΦ.
Οι ΜΦ υποχρεούνται να ανανεώνουν την εγγραφή τους ανά εξάμηνο. H ανανέωση εγγραφής γίνεται ηλεκτρονικά
στην εξής διεύθυνση: https://idp.upnet.gr/idp/Authn/UserPassword στην αρχή κάθε εξαμήνου, μέσα σε προθεσμίες
που ορίζονται από τη Γραμματεία ΠΜΣ του ΤΦ.
Οι ΜΦ στο πρώτο εξάμηνο φοίτησης οφείλουν μέσα σε οριζόμενες από το τμήμα ημερομηνίες και μέσω της
ηλεκτρονικής διεύθυνσης: https://idp.upnet.gr/idp/Authn/UserPassword να κάνουν δήλωση των μαθημάτων που
θα παρακολουθήσουν. Δήλωση μαθημάτων οφείλουν να κάνουν οι ΜΦ και κατά την έναρξη όλων των επομένων
εξαμήνων της φοίτησής τους. Φοιτητής/τρια που δεν έκανε δήλωση μαθημάτων στις οριζόμενες προθεσμίες χάνει
τη δυνατότητα εξέτασης στα μαθήματα και άρα χάνει την ιδιότητα του ΜΦ και διαγράφεται από τα Μητρώα του
ΠMΣ. Οι όροι φοίτησης που περιλαμβάνονται στον Κανονισμό Σπουδών του ΠΜΣ γίνονται αποδεκτοί από κάθε
υποψήφιο/α με την εγγραφή του/της.
Φοιτητής/τρια που δεν ανανέωσε την εγγραφή του/της και δεν παρακολούθησε μαθήματα ή δεν διεξήγαγε έρευνα
για δύο (2) συνεχόμενα εξάμηνα, χάνει την ιδιότητα του ΜΦ και διαγράφεται από τα Μητρώα του ΠΜΣ.
Άρθρο 7
Εκπαιδευτική Δομή του ΠΜΣ
Διάρκεια και διάρθρωση Σπουδών - Διδακτικό ημερολόγιο
Η χρονική διάρκεια φοίτησης στο ΠΜΣ ορίζεται σε τέσσερα (4) ακαδημαϊκά εξάμηνα, στα οποία περιλαμβάνεται
και ο χρόνος εκπόνησης της Μεταπτυχιακής Διπλωματικής Εργασίας (ΜΔΕ). Η μέγιστη διάρκεια φοίτησης δεν μπορεί
να υπερβεί το διπλάσιο από την προβλεπόμενη κανονική διάρκεια φοίτησης. Ως εκ τούτου η ανώτατη διάρκεια
φοίτησης ανέρχεται σε οκτώ (8) ακαδημαϊκά εξάμηνα. Το ΠΜΣ δεν προβλέπει δυνατότητα μερικής φοίτησης.
H διδασκαλία, οι εξετάσεις του πρώτου και του δεύτερου διδακτικού εξαμήνου και οι επαναληπτικές εξετάσεις
του Σεπτεμβρίου ορίζονται σύμφωνα με το Ακαδημαϊκό Ημερολόγιο όπως αυτό εγκρίνεται από τη Σύγκλητο.
Μαθήματα - Πρόγραμμα σπουδών
Τα μαθήματα του ΠΜΣ ξεκινούν το χειμερινό εξάμηνο εκάστου ακαδημαϊκού έτους και ακολουθούν το ακαδημαϊκό ημερολόγιο του Πανεπιστημίου Πατρών. Σε περίπτωση αδυναμίας έναρξης στο χειμερινό εξάμηνο, δύναται
να μεταφερθεί στο εαρινό, με απόφαση της Συνέλευσης του Τμήματος. Για την απόκτηση ΔΜΣ απαιτούνται συνολικά εκατόν είκοσι (120) πιστωτικές μονάδες (ECTS). Κατά τη διάρκεια των σπουδών, οι ΜΦ υποχρεούνται σε: α)
παρακολούθηση και επιτυχή εξέταση μεταπτυχιακών μαθημάτων, β) παρακολούθηση σεμιναρίων γ) σε εκπόνηση
Μεταπτυχιακής Διπλωματικής Εργασίας (ΜΔΕ). Για την απονομή του ΔΜΣ απαιτείται η επιτυχής παρακολούθηση
έξι (6) μαθημάτων και η εκπόνηση ΜΔΕ. Συνολικά τα μαθήματα αντιστοιχούν σε τριάντα (30) ECTS ανά εξάμηνο
σπουδών και συνολικά σε 90 ECTS. Η ΜΔΕ αντιστοιχεί σε τριάντα (30) πιστωτικές μονάδες.
Η διδασκαλία των μαθημάτων γίνεται διά ζώσης.
Η γλώσσα διδασκαλίας των μαθημάτων και συγγραφής της ΜΔΕ είναι η ελληνική. Παρέχεται η δυνατότητα συγγραφής της ΜΔΕ και στην αγγλική γλώσσα.
Το αναλυτικό πρόγραμμα μαθημάτων ανά εξάμηνο διαμορφώνεται ως εξής:
ΕΙΔΙΚΕΥΣΗ: ΚΛΑΣΙΚΕΣ ΣΠΟΥΔΕΣ
Α’ ΕΞΑΜΗΝΟ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ
ΜΟΝΑΔΕΣ (ECTS)
MALT_A104
Ερευνητικά Θέματα Κλασικής Φιλολογίας Ι («Αρχαία ελληνική κωμωδία»)
ΥΠΟΧΡΕΩΤΙΚΟ
MALT_A105
Λατινική Φιλολογία Ι
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Β’ ΕΞΑΜΗΝΟ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ
ΜΟΝΑΔΕΣ (ECTS)
MALT_A202
Ερευνητικά Θέματα Κλασικής
Φιλολογίας ΙΙ
ΥΠΟΧΡΕΩΤΙΚΟ
MALT_A205
Λατινική Φιλολογία ΙΙ
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
Γ’ ΕΞΑΜΗΝΟ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ
ΜΟΝΑΔΕΣ (ECTS)
MALT_A301
Ερευνητικά Θέματα Κλασικής
Φιλολογίας ΙΙΙ
ΥΠΟΧΡΕΩΤΙΚΟ
MALT_A303
Κριτική και Σχολιασμός Κειμένου ΙΙ
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Δ’ ΕΞΑΜΗΝΟ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ
ΜΟΝΑΔΕΣ (ECTS)
MALT_401
Συγγραφή ΜΔΕ
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
ΕΙΔΙΚΕΥΣΗ: ΒΥΖΑΝΤΙΝΗ ΦΙΛΟΛΟΓΙΑ
Α’ ΕΞΑΜΗΝΟ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ
ΜΟΝΑΔΕΣ (ECTS)
MALT_Β101
Κριτική και Θεωρία της
Λογοτεχνίας. Σύγχρονες Θεωρίες της
Λογοτεχνίας: Ανάγνωση- ΠρόσληψηΠολιτισμός
ΥΠΟΧΡΕΩΤΙΚΟ
MALT_Δ107
Ελληνική Παλαιογραφία, Εκδοτική και
Κριτική Κειμένων Ι
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Β’ ΕΞΑΜΗΝΟ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ
ΜΟΝΑΔΕΣ (ECTS)
MALT_Δ207
Βυζαντινή Τέχνη Ρητορικής
ΥΠΟΧΡΕΩΤΙΚΟ
MALT_Δ205
Θεωρία και Πράξη στη Βυζαντινή
Ιστοριογραφία
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Γ’ ΕΞΑΜΗΝΟ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ
ΜΟΝΑΔΕΣ (ECTS)
MALT_Δ101
Βυζαντινές Επιστολές: Δίκτυα
Επικοινωνίας και Κείμενα
ΥΠΟΧΡΕΩΤΙΚΟ
MALT_Δ301
Βυζαντινή Λογοτεχνία σε Δημώδη
Γλώσσα: Μυθιστορία και Αγιολογία
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
Δ’ ΕΞΑΜΗΝΟ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ
ΜΟΝΑΔΕΣ (ECTS)
MALT_401
Συγγραφή ΜΔΕ
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
ΕΙΔΙΚΕΥΣΗ: ΝΕΟΕΛΛΗΝΙΚΗ ΦΙΛΟΛΟΓΙΑ
Α’ ΕΞΑΜΗΝΟ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ
ΜΟΝΑΔΕΣ (ECTS)
MALT_Β101
Κριτική και Θεωρία της
Λογοτεχνίας. Σύγχρονες Θεωρίες της
Λογοτεχνίας: Ανάγνωση- ΠρόσληψηΠολιτισμός
ΥΠΟΧΡΕΩΤΙΚΟ
MALT_Β305
Μετάφραση: Ιστορία και Θεωρία
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Β’ ΕΞΑΜΗΝΟ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ
ΜΟΝΑΔΕΣ (ECTS)
MALT_Β304
Εκδοτική
ΥΠΟΧΡΕΩΤΙΚΟ
MALT_Β102
Ερευνητικά Ζητήματα Νεοελληνικής
Φιλολογίας
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Γ’ ΕΞΑΜΗΝΟ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ
ΜΟΝΑΔΕΣ (ECTS)
MALT_Β205
Ζητήματα Ποιητικής και Θεωρίας
ΥΠΟΧΡΕΩΤΙΚΟ
MALT_Β103
Συγκριτική Φιλολογία Ι
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Δ’ ΕΞΑΜΗΝΟ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ
ΜΟΝΑΔΕΣ (ECTS)
MALT_401
Συγγραφή ΜΔΕ
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Στην αρχή κάθε εξαμήνου και πριν την έναρξη των μαθημάτων του ΠΜΣ ανακοινώνεται στους/στις ΜΦ το ακαδημαϊκό ημερολόγιο στο οποίο αναγράφονται οι ημερομηνίες έναρξης και λήξης των εξαμήνων και οι περίοδοι
εξετάσεων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
Περιγραφή των μαθημάτων:
ΕΙΔΙΚΕΥΣΗ: ΚΛΑΣΙΚΕΣ ΣΠΟΥΔΕΣ
Ερευνητικά Θέματα Κλασικής Φιλολογίας Ι («Αρχαία
ελληνική κωμωδία») (Α’ Εξάμηνο)
Το μάθημα εμβαθύνει στην Αρχαία Ελληνική Κωμωδία
και καλειδοσκοπικά εστιάζει σε όλες τις εμπλεκόμενες
με αυτήν παραμέτρους. Συναφώς, στο πλαίσιο των διαλέξεων θίγονται - μεταξύ άλλων - ζητήματα ειδολογίας,
ορολογίας και περιοδολόγησης, καθώς και χρονολόγησης περιόδων/ποιητών/έργων. Ωσαύτως, εξετάζονται
-σε διαχρονική και συγχρονική βάση- θεματικά μοτίβα,
υφολογικές τάσεις, δομικά σχήματα και γλωσσικές επιλογές. Η μελέτη όλων των παραπάνω πραγματοποιείται
σε συνάρτηση με τα πολιτικά τεκταινόμενα και τις κοινωνικο-οικονομικές συνθήκες της εκάστοτε εποχής. Επί
συνόλου, ιδιαίτερη έμφαση αποδίδεται στις έννοιες της
συνοχής, της συνέχειας, αλλά και της εξέλιξης/μεταβολής
του κωμικού είδους.
Λατινική Φιλολογία Ι (Α’ Εξάμηνο)
Το μάθημα επικεντρώνεται στη μετάφραση, τον σχολιασμό και την ερμηνεία του 6ου βιβλίου του De rerum
natura του Λουκρητίου. Μεταξύ άλλων, δίνεται έμφαση
στις παρακάτω θεματικές: (α) επικούρεια γνωσιολογία
και φυσικός κόσμος, (β) οικολογική κριτική, (γ) το De
rerum natura μεταξύ φιλοσοφίας και ποίησης, (δ) Λουκρήτιος και ελληνιστική παραδογραφία, (ε) η γλώσσα
του «θαύματος» και η σχέση της με την γνώση.
Ερευνητικά Θέματα Κλασικής Φιλολογίας ΙΙ (Β’ Εξάμηνο)
Το μάθημα εξετάζει όψεις της ιστορίας του αρχαίου
πλατωνισμού μετά τον θάνατο του ιδρυτή της Ακαδημίας (347 π.Χ.). Ύστερα από μία σύντομη περιδιάβαση
α) στα μεταφυσικά συστήματα των άμεσων διαδόχων
του Πλάτωνα (Σπευσίππου και Ξενοκράτη) που αρύονται εν πολλοίς από τα λεγόμενα «άγραφα δόγματα»
(όπως τα γνωρίζουμε κυρίως από τον Αριστοτέλη), β)
στη σκεπτικιστική φάση της Ακαδημίας με τον Αρκεσίλαο και τον Καρνεάδη (3ος-2ος αι. π.Χ.), και γ) στην
τετραλογική διαίρεση των πλατωνικών διαλόγων από
τον Θράσυλλο (1ος αι. μ.Χ.), το μάθημα θα επικεντρωθεί
στην εκ του σύνεγγυς ανάγνωση α) της Εισαγωγής του
Αλβίνου και του Διδασκαλικού του Αλκίνοου, δύο εισαγωγικών εγχειριδίων στη μελέτη του Πλάτωνα του 2ου
μεταχριστιανικού αιώνα, β) τριών πραγματειών απο τις
Εννεάδες του Πλωτίνου (3ος αι. μ.Χ.): Περί του καλού (Ι.6),
Περί Έρωτος (ΙΙΙ.5), Περί του Νου και των Ιδεών και του
Όντος (V.9), και γ) του λόγου Εις τον Βασιλέα Ήλιον του
Ιουλιανού (4ος αι. μ.Χ.). Στόχος είναι η εξοικείωση των
φοιτητών/τριών με σωζόμενα κείμενα της πλατωνικής
παράδοσης, η οποία απετέλεσε, ειδικά στην ύστερη αρχαιότητα, το κυριότερο φιλοσοφικο-θρησκευτικό ρεύμα
του παραδοσιακού ελληνισμού.
Το μάθημα περιλαμβάνει κατ’ αρχάς εισηγήσεις του
διδάσκοντος για κάθε θέμα ή κείμενο που εξετάζεται και
στη συνέχεια αναλυτικό (μεταφραστικό και ερμηνευτικό)
σχολιασμό των μελετώμενων κειμένων από την πλευρά
των φοιτητών/τριών και εκτενή συζήτηση επ’ αυτού. Η
αξιολόγηση και τελική βαθμολόγηση των διδασκομένων
θα γίνει στη βάση δύο κριτηρίων: α) ποιότητα παρουσιάσεων και γενική προετοιμασία κατά τη διάρκεια του
εξαμήνου (40%), και β) αξία γραπτής εργασίας (60%),
το ξεχωριστό για κάθε φοιτητή/τρια θέμα της οποίας θα
καθοριστεί, σε συνεργασία με τον διδάσκοντα, περί το
μέσον του εξαμήνου, Η εργασία οφείλει να παραδοθεί,
στην τελική βαθμολογήσιμη μορφή της, εντός είκοσι το
πολύ ημερών από την λήξη του εξαμήνου.
Λατινική Φιλολογία ΙΙ (Β’ Εξάμηνο)
Το μάθημα επικεντρώνεται στη μετάφραση και την
ερμηνεία του 6ου βιβλίου της Αινειάδας του Βιργιλίου,
εστιάζοντας τόσο στα ιστορικά, φιλοσοφικά και λογοτεχνικά συμφραζόμενα του ποιήματος όσο και στην
πρόσληψή του.
Ερευνητικά Θέματα Κλασικής Φιλολογίας III (Γ’ Εξάμηνο)
Το μάθημα εστιάζει στην ανάλυση και ερμηνεία του
δύσβατου έργου του Αριστοτέλη Τα Μετά τα Φυσικά.
Οι γενικοί στόχοι του μαθήματος είναι δύο: α) να φανεί
η κρυμμένη ενότητα που διαπνέει τις δεκατέσσερεις
πραγματείες που συναποτελούν το έργο, β) να εξασκηθούν οι φοιτητές/τριες στη μετάφραση και ερμηνεία
επιλεγμένων χωρίων από το έργο αυτό. Ο δεύτερος
στόχος περιλαμβάνει τα εξής στοιχεία: 1. Κατανόηση
του κριτικού υπομνήματος 2. Ερμηνευτικές δοκιμές
με εναλλακτικές γραφές των χειρογράφων 3. Σωστή/
εσφαλμένη απόδοση αρχαίων φιλοσοφικών όρων στα
νέα ελληνικά: η κεντρική σημασία και οι συμπαραδηλώσεις των όρων 4. Σωστή/εσφαλμένη απόδοση του
αριστοτελικού λόγου στα νέα ελληνικά: προσθήκη εννοούμενων λέξεων, αλλαγή σύνταξης, παράταξη και
υπόταξη, απόδοση μετοχών, κατάτμηση αρχαίων περιόδων/προτάσεων, εύρεση του κατάλληλου ύφους/
τονικότητας, σειρά λέξεων, αναγνωσιμότητα κ.λπ. 5.
Ερμηνευτικές προσεγγίσεις: παράλληλα χωρία, απόψεις
των αρχαίων σχολιαστών, ορθόδοξες ή αιρετικές θέσεις
της σύγχρονης έρευνας.
Κριτική και Σχολιασμός Κειμένου ΙΙ (Γ’ Εξάμηνο)
Σκοπός του μαθήματος είναι η εμβάθυνση των φοιτητών/τριών σε μεθοδολογικά ζητήματα έκδοσης αρχαίων
ελληνικών κειμένων, τόσο σε θεωρητικό όσο και σε πρακτικό επίπεδο. Με βασική επιδίωξη την ανάπτυξη των
ερευνητικών δεξιοτήτων των φοιτητών/τριών, μέσα από
τη μελέτη επιγραφών και παπύρων θα εξεταστεί η εξέλιξη της Ελληνικής γραφής, θα διδαχθεί ο τρόπος έκδοσης
ενός κειμένου και θα μελετηθούν επιγραφές και πάπυροι
παράλληλα με τα έργα της αρχαίας ελληνικής γραμματείας για να καταδειχθεί ο ρόλος τους ως ιστορικών πηγών.
Ιδιαίτερη έμφαση θα δοθεί στο έργο των Αλεξανδρινών
φιλολόγων και στη μεθοδολογία της κριτικής των κειμένων. Οι φοιτητές/τριες θα εκπαιδευτούν στη μεταγραφή,
στον σχολιασμό και στην αποκατάσταση των κειμένων.
Κατά τη διάρκεια του εξαμήνου οι φοιτητές/τριες θα λάβουν μέρος σε σεμινάριο-εργαστήριο στο Επιγραφικό
Μουσείο και θα αξιολογηθούν με φύλλα εργασίας, ενώ
στο τέλος του εξαμήνου θα παρουσιάσουν μια πλήρη
έκδοση κειμένου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
ΕΙΔΙΚΕΥΣΗ: ΒΥΖΑΝΤΙΝΗ ΦΙΛΟΛΟΓΙΑ
Ελληνική Παλαιογραφία, Εκδοτική και Κριτική Κειμένων Ι (Α’ Εξάμηνο)
Αντικείμενο του μαθήματος είναι η διεύρυνση των
γνώσεων των φοιτητών/τριών στην επιστήμη της Ελληνικής Παλαιογραφίας και της εκδοτικής κειμένων.
Στόχος του μαθήματος είναι η εξοικείωση των φοιτητών/τριών με τα αντιπροσωπευτικά είδη της ελληνικής
μικρογράμματης γραφής και των βασικών αρχών της
κριτικής κειμένων.
Κριτική και Θεωρία της Λογοτεχνίας: Σύγχρονες Θεωρίες της Λογοτεχνίας: Ανάγνωση- Πρόσληψη-Πολιτισμός
(Α’ Εξάμηνο)
Το μάθημα εξετάζει σύγχρονες θεωρίες με προσανατολισμό την ερμηνευτική διαδικασία και τον αναγνώ-
στη όπως και θεωρίες της πρόσληψης: Ποιες είναι οι
κοινωνικές και πολιτισμικές δυνάμεις που προσδιορίζουν πώς ένα κείμενο/έργο τέχνης/θεατρική παράσταση
προσλαμβάνονται από τους/τις αποδέκτες/τριες τους;
Μεταξύ άλλων δίνεται έμφαση στους παρακάτω άξονες:
Είδη αναγνωστών/θεατών. Ανάγνωση και φύλο. Ερμηνευτικές κοινότητες και παραγωγή νοήματος. Μορφές
μεταβίβασης πολιτισμικών υλικών. Διακειμενικότητα και
παραγωγή νοήματος. Διαμεσολάβηση. Διασημειωτική
μεταφορά. Επαναγραφές. Κριτικός σχολιασμός θεωρητικών και κριτικών κειμένων. Μελέτη παραδειγμάτων
πρόσληψης συγκεκριμένων συγγραφέων/έργων.
Βυζαντινή Τέχνη Ρητορικής (Β’ Εξάμηνο)
Το μάθημα αυτό επιχειρεί μια επισκόπηση του σημαντικού λογοτεχνικού είδους της βυζαντινής ρητορικής,
της θεωρίας της αλλά κυρίως της εφαρμογής της στα
διάφορα λογοτεχνικά είδη της βυζαντινής περιόδου
μέσα από αντιπροσωπευτικά κείμενα (προγυμνάσματα,
εγκώμια, επιτάφιους λόγους κ.λπ.) αναλύοντάς τα και
τοποθετώντας τα στο ευρύτερο πολιτισμικό, κοινωνικό
και πολιτικό πλαίσιο της εποχής τους.
Θεωρία και πράξη στη βυζαντινή ιστοριογραφία
(Β’ Εξάμηνο)
Το μάθημα αυτό επικεντρώνεται στο γραμματειακό είδος της βυζαντινής ιστοριογραφίας, με το οποίο
έχουν εξοικειωθεί οι φοιτητές/τριες κατά τις προπτυχιακές τους σπουδές, στοχεύοντας να μελετηθεί το
πώς εννοούσαν και πώς συνέγραφαν οι Βυζαντινοί τα
ιστορικά τους κείμενα σε σχέση και με εκείνα της αρχαίας ελληνικής και ρωμαϊκής ιστοριογραφίας. Θα μας
απασχολήσουν ζητήματα όπως η διάκριση ιστορίας και
χρονογραφίας, οι κανόνες συγγραφής ενός βυζαντινού
ιστορικού έργου, η σχέση της ιστοριογραφίας με άλλα
γραμματειακά είδη κοκ. Σε αυτό το πλαίσιο θα μελετηθούν: (α) οι κριτικές αναφορές του Φωτίου για την
αρχαία και βυζαντινή ιστοριογραφία, (β) η τεχνική και η
θεωρία των προοιμίων της βυζαντινής ιστοριογραφίας,
(γ) τίτλοι και επιλεγμένα χωρία ιστορικών κειμένων. Στο
πλαίσιο του μαθήματος οι φοιτητές/τριες θα κληθούν
να παρουσιάσουν επιμέρους κείμενα, σχετική με την
ιστοριογραφία βιβλιογραφία, καθώς και την πρόοδο
των εργασιών τους.
Βυζαντινές Επιστολές: Δίκτυα Επικοινωνίας και Κείμενα
(Γ’ Εξάμηνο)
Το μάθημα αυτό εστιάζει στον τρόπο με τον οποίο
επικοινωνούσαν οι Βυζαντινοί λόγιοι από την πρώιμη
έως και την ύστερη περίοδο μέσω της ανταλλαγής επιστολών. Μετά από μία σύντομη εισαγωγή στη θεωρία
της επιστολής και τα βασικά χαρακτηριστικά του γραμματειακού είδους, θα μελετηθούν επιστολές βυζαντινών
λογίων από όλες τις περιόδους της βυζαντινής ιστορίας
σε σχέση με συγκεκριμένα πρόσωπα, ομάδες προσώπων
και την εκάστοτε εποχή. Ιδιαίτερη έμφαση θα δοθεί: στη
διαδικασία συλλογής και ταξινόμησης των επιστολών
μέσα σε ευρύτερες συλλογές κειμένων, στην ενσωμάτωση επιστολών μέσα σε κείμενα άλλου γραμματειακού
είδους, στην απόδοση των επιστολών στα νέα ελληνικά,
στην ανάλυση του περιεχομένου και της γλώσσας τους,
στη σύνδεση της ρητορικής με την επιστολογραφία,
στα ιδιαίτερα λογοτεχνικά χαρακτηριστικά της γραφής
των επιστολογράφων και τη σχέση των επιστολών με τη
λοιπή εργογραφία τους (εφόσον υπάρχει), καθώς και σε
εκδοτικά και ειδολογικά ζητήματα. Στο πλαίσιο του μαθήματος οι φοιτητές/τριες θα κληθούν να παρουσιάσουν
επιμέρους επιστολές, σχετική με την επιστολογραφία
βιβλιογραφία, καθώς και την πρόοδο των εργασιών τους.
Βυζαντινή Λογοτεχνία σε Δημώδη Γλώσσα: Μυθιστορία και Αγιολογία (Γ’ Εξάμηνο)
Το μάθημα αυτό εξετάζει επιστημονικά θέματα που
αφορούν στη δημώδη λογοτεχνική παραγωγή του Βυζαντίου (12ος αι.-περ. 1453), με τη χρήση εξειδικευμένης
δευτερογενούς βιβλιογραφίας. Στο μάθημα περιλαμβάνονται και κείμενα παλαιότερα του 12ου αιώνα, στα
οποία παρατηρούνται ανοίγματα της λόγιας γλώσσας
στην ομιλουμένη της εποχής. Η προσέγγιση των πρωτογενών πηγών είναι πρωτίστως κειμενοκεντρική και
πολυπρισματική, αφού τίθενται και μελετώνται ζητήματα ιστορικής, ερμηνευτικής, πολιτισμικής και μετρικής
υφής.
ΕΙΔΙΚΕΥΣΗ: ΝΕΟΕΛΛΗΝΙΚΗ ΦΙΛΟΛΟΓΙΑ
Μετάφραση: Ιστορία και Θεωρία (Α’ Εξάμηνο)
Το μάθημα επικεντρώνεται στις παρακάτω θεματικές:
Εισαγωγή στις αντιλήψεις και στις θεωρίες της μετάφρασης. Οι Μεταφραστικές Σπουδές, η Θεωρία του Πολυσυ-
στήματος και η αναπλαισίωση της μετάφρασης. Η ένταξη
των μεταφράσεων στην Ιστορία της Λογοτεχνίας. Η μελέτη και η έρευνα των ελληνικών μεταφράσεων από τις
αρχές του 18ου ως το τέλος του 20ού αιώνα. Συγγραφή
σεμιναριακής εργασίας.
Κριτική και Θεωρία της Λογοτεχνίας: Σύγχρονες Θεωρίες της Λογοτεχνίας: Ανάγνωση- Πρόσληψη-Πολιτισμός
(Α’ Εξάμηνο)
Το μάθημα εξετάζει σύγχρονες θεωρίες με προσανατολισμό την ερμηνευτική διαδικασία και τον αναγνώ-
στη όπως και θεωρίες της πρόσληψης: Ποιες είναι οι
κοινωνικές και πολιτισμικές δυνάμεις που προσδιορίζουν πώς ένα κείμενο/έργο τέχνης/θεατρική παράσταση
προσλαμβάνονται από τους/τις αποδέκτες/τριες τους;
Μεταξύ άλλων δίνεται έμφαση στους παρακάτω άξονες:
Είδη αναγνωστών/θεατών. Ανάγνωση και φύλο. Ερμηνευτικές κοινότητες και παραγωγή νοήματος. Μορφές
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
μεταβίβασης πολιτισμικών υλικών. Διακειμενικότητα και
παραγωγή νοήματος. Διαμεσολάβηση. Διασημειωτική
μεταφορά. Επαναγραφές. Κριτικός σχολιασμός θεωρητικών και κριτικών κειμένων. Μελέτη παραδειγμάτων
πρόσληψης συγκεκριμένων συγγραφέων/έργων.
Εκδοτική (Β’ Εξάμηνο)
Το μάθημα επικεντρώνεται στις παρακάτω θεματικές:
1. Η έννοια του Αρχείου- Αρχεία λογοτεχνών. 2. Το Εργαστήριο Αρχειακών Τεκμηρίων - Τύπου (ΕΑΤΤ). 3. Εκ-
δοτική λογοτεχνικών κειμένων (του 19ου και του 20ού
αιώνα) - Ζητήματα ορολογίας. 4. Εκδοτικές πρακτικές
(παραδοσιακές και ψηφιακές) στη νεότερη λογοτεχνία
και στα αρχειακά τεκμήρια (ποίηση - πεζογραφία). 5.  Ανθολογίες (ποίησης - πεζογραφίας). 6. Κριτικογραφία:
αναζήτηση - επιλογή - επεξεργασία. 7. Επιστολογραφία:
αρχειακή έρευνα - εκδοτική πρακτική. 8. Ημερολόγια:
Ρεάλια - τεκμηρίωση - λογοκρισία. 9. Ζητήματα πνευματικής ιδιοκτησίας (ηθικά-νομικά).
Ερευνητικά Ζητήματα Νεοελληνικής Φιλολογίας
(Β’ Εξάμηνο)
Το μάθημα επικεντρώνεται στις παρακάτω θεματικές: Εισαγωγή στην ανάλυση της επιστολογραφίας 2.
Η επιστολική φόρμα: Λόγος, μεσολάβηση και επικοινωνία 3. Διαλογικότητα και αναφορικότητα: η αντωνυμική
(«Εγώ»-«Εσύ») σχετικότητα 4. Επιστολικοί χρονότοποι:
Το αδύνατο παρόν 5. Οι επιστολές και η συγγραφή τους
στα ρομαντικά χρόνια 6. Η επιστολογραφία και η ιστορία
της συγγραφικής ταυτότητας 7. Οι επιστολικές αφηγήσεις και η ποιητική της υποκειμενικότητας 8. Ιστορία των
επιστολικών πρακτικών και το επιστολικό μυθιστόρημα
9. Η σαγήνη του αναγνώστη (Captatio benevolentiae).
Ζητήματα Ποιητικής και Θεωρίας (Γ’ Εξάμηνο)
Το μάθημα επικεντρώνεται στις παρακάτω θεματικές: Εισαγωγή στην έννοια της ειρωνείας. - Ζητήματα
ορολογίας, κριτικής και θεωρίας. - Θεωρητικά ζητήματα
σχετικά με τις μεταμορφώσεις του όρου. - Ερωτήματα
σχετικά με βασικά ζητήματα που αφορούν τον όρο, όπως
η ειδολογική της σύσταση, η λειτουργία της, τα κίνητρα,
η ηθική της, οι τεχνικές της. - Ειρωνεία και ποίηση. - Προσέγγιση αντιπροσωπευτικών ποιητικών κειμένων από
τον 19ο αιώνα έως τον 21ο αιώνα με άξονα την ειρωνεία.
- Ειρωνεία και πεζογραφία. - Διερεύνηση της ειρωνικής
ποιητικής συγκεκριμένων συγγραφέων από τον 19ο
έως τον 21ο αιώνα. - Η παρωδία ως κατεξοχήν ειρωνική
πρακτική. - Παραδειγματικές αναγνώσεις λογοτεχνικών
κειμένων με παρωδιακή σύσταση.
Συγκριτική Φιλολογία Ι (Γ’ Εξάμηνο)
Το μάθημα περιλαμβάνει κριτική εισαγωγή στη συγκριτική γραμματολογία. Παρουσιάζει την ιστορική εξέ-
λιξη της συγκριτικής γραμματολογίας σε χώρες όπου
ευδοκίμησε σε θεσμικό επίπεδο (Γαλλία, Αμερική), αλλά
και τις νεότερες τάσεις και αναθεωρήσεις. Διερευνά τις
πλουραλιστικές προοπτικές που διανοίγονται στη φιλολογική επιστήμη μέσα από τη συγκριτική πρακτική,
εφαρμοσμένη σε κείμενα της νεοελληνικής και της ξένης
λογοτεχνίας, χρησιμοποιώντας συγκεκριμένα παραδείγματα. Εστίαση στις εξής θεματικές ενότητες: Ηγεμονικές
και ασθενείς γλώσσες και λογοτεχνίες. Ζητήματα πολυπολιτισμικότητας. Παγκοσμιοποίηση και λογοτεχνία.
Διακαλλιτεχνικές σχέσεις.
Με πρόταση της Συνέλευσης Τμήματος και έγκριση
της Συγκλήτου μπορεί να γίνεται τροποποίηση του προγράμματος των μαθημάτων και ανακατανομή μεταξύ
των εξαμήνων.
Παρακολούθηση μαθημάτων
Το εκπαιδευτικό έργο κάθε ακαδημαϊκού έτους διαρθρώνεται σε δύο (2) εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας. Τα μαθήμα-
τα του χειμερινού εξαμήνου εξετάζονται στη χειμερινή
εξεταστική και του εαρινού εξαμήνου εξετάζονται στην
εαρινή εξεταστική. Κατά την επαναληπτική εξεταστική
του Σεπτεμβρίου εξετάζονται τα μαθήματα του χειμερινού και εαρινού εξαμήνου. Η παρακολούθηση των μα-
θημάτων είναι υποχρεωτική. Σε περίπτωση κωλύματος
διεξαγωγής μαθήματος προβλέπεται η αναπλήρωσή του.
Η ημερομηνία και η ώρα αναπλήρωσης αναρτώνται στην
ιστοσελίδα του ΠΜΣ.
Η δήλωση των μαθημάτων παρακολούθησης είναι
υποχρεωτική για κάθε εξάμηνο. Παραβίαση της προθεσμίας εγγραφής ισοδυναμεί με απώλεια της δυνατότη-
τας παρακολούθησης του τρέχοντος εξαμήνου. Σε αυτή
την περίπτωση, για τη συνέχιση της φοίτησης απαιτείται
απόφαση της Συνέλευσης του Τμήματος, ύστερα από
πρόταση της ΣΕ.
Το ανώτατο όριο αδικαιολόγητων απουσιών ανά μάθημα ορίζεται σε 2. Οι ΜΦ διαγράφονται από μάθημα αν
ο αριθμός των αδικαιολόγητων απουσιών τους υπερβεί
τις δύο (2). Για τη δικαιολόγηση απουσιών απαιτείται
προσκόμιση επίσημων πιστοποιητικών. Σε ειδικές περιπτώσεις, και μόνον αν συντρέχουν ειδικοί λόγοι, η ΣΤ,
μετά από σχετική εισήγηση της ΣΕ, μπορεί να κάνει δεκτό
αίτημα φοιτητή/τριας για δικαιολόγηση απουσίας του
χωρίς προσκόμιση επίσημου πιστοποιητικού. Υπεύθυνοι/ες για την τήρηση του παρουσιολογίου των ΜΦ σε
κάθε μάθημα είναι οι διδάσκοντες/ουσες του μαθήματος.
Τα μαθήματα και τα εργαστήρια του ΠΜΣ πραγματοποιούνται αποκλειστικά στο Πανεπιστήμιο Πατρών.
Βαθμολογία - Εξετάσεις - Ορισμός ΕΚ και ΤΕΕ
Η αξιολόγηση των ΜΦ και η επίδοσή τους στα μαθήματα που υποχρεούνται να παρακολουθήσουν στο πλαίσιο
του ΠΜΣ πραγματοποιείται στο τέλος κάθε εξαμήνου
με γραπτές ή προφορικές εξετάσεις ή με εκπόνηση εργασιών καθ’ όλη τη διάρκεια του εξαμήνου. Ο τρόπος
αξιολόγησης ορίζεται από τον/τη διδάσκοντα/ουσα του
κάθε μαθήματος. Η επίδοση σε κάθε μάθημα αξιολογείται από τον/τη διδάσκοντα/ουσα και βαθμολογείται με
την ισχύουσα, για τους/τις προπτυχιακούς/ες φοιτητές/
τριες, κλίμακα βαθμολογίας. Συγκεκριμένα, οι βαθμοί
που δίδονται, κυμαίνονται από μηδέν (0) μέχρι δέκα (10)
με διαβαθμίσεις της ακέραιης ή μισής μονάδας. Προβιβάσιμοι βαθμοί είναι το 5 και οι μεγαλύτεροί του.
Η βαθμολογία των μαθημάτων κατατίθεται στη Γραμματεία του ΤΦ εντός 20 ημερών από τη λήξη της εξετα-
στικής περιόδου.
Τα αποτελέσματα της βαθμολόγησης των μαθημάτων κοινοποιούνται με ευθύνη του/της υπεύθυνου/ης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
συντονιστή/τριας του μαθήματος στους/στις ΜΦ δεκαπέντε (15) ημέρες μετά την ημερομηνία εξέτασης ή στην
περίπτωση που η αξιολόγηση γίνεται βάσει εργασιών,
είκοσι (20) ημέρες μετά την ημερομηνία παράδοσης των
εργασιών. Δεν επιτρέπεται η επαναληπτική εξέταση προκειμένου οι ΜΦ να βελτιώσουν τη βαθμολογία τους σε
μαθήματα που έχουν εξεταστεί επιτυχώς.
Για την απόκτηση ΔΜΣ κάθε ΜΦ οφείλει να παρακολουθήσει και να εξεταστεί επιτυχώς στο σύνολο των
προσφερόμενων μαθημάτων του ΠΜΣ και να εκπονήσει
ΜΔΕ, συγκεντρώνοντας έτσι 120 ECTS.
Ο/Η ΜΦ διαγράφεται μετά από εισήγηση της ΣΕ στην
περίπτωση που αποτύχει δύο φορές στο ίδιο μάθημα
ή σε περίπτωση που αποτύχει σε δύο διαφορετικά μαθήματα, χωρίς να λαμβάνεται υπόψη η επαναληπτική
εξεταστική περίοδος.
Για κάθε ΜΦ ορίζεται από τη ΣΕ ένα μέλος ΔΕΠ ως
επιβλέπων/ουσα καθηγητής/τρια (ΕΚ). Η ΣΕ και ο/η ΕΚ
έχουν την ευθύνη της παρακολούθησης και του ελέγχου
της πορείας των σπουδών των ΜΦ.
Η έγκριση της ΜΔΕ μπορεί να ληφθεί και με τη σύμφωνη γνώμη μόνο των δύο μελών της ΤΕΕ, τα οποία και
βαθμολογούν.
Σε περίπτωση αποτυχίας στην εξέταση της ΜΔΕ, ο/η
φοιτητής/τρια μπορεί να επανεξετασθεί για μια ακόμη
φορά, όχι νωρίτερα από τρεις μήνες, ούτε αργότερα από
έξι μήνες, από την προηγούμενη εξέταση. Σε περίπτωση
δεύτερης αποτυχίας ο/η φοιτητής/τρια διαγράφεται από
το Πρόγραμμα μετά από απόφαση της Συνέλευσης του
Τμήματος.
Για την απονομή του ΔΜΣ, απαιτείται προαγωγικός
βαθμός σε όλα τα μεταπτυχιακά μαθήματα και στη ΜΔΕ.
Αν η εν λόγω προϋπόθεση δεν επιτευχθεί μέσα στην προβλεπόμενη προθεσμία, ο/η ΜΦ δικαιούται απλού πιστο-
ποιητικού επιτυχούς παρακολούθησης των μαθημάτων,
όπου έλαβε προαγωγικό βαθμό και αποχωρεί.
Άρθρο 8
Μεταπτυχιακή Διπλωματική Εργασία (ΜΔΕ)
Ο/Η ΜΦ έχει δικαίωμα υποβολής θέματος ΜΔΕ εφόσον έχει ολοκληρώσει με επιτυχία τα μαθήματα του προ-
γράμματος σπουδών.
Στο Δ’ εξάμηνο του Προγράμματος προβλέπεται η
εκπόνηση της ΜΔΕ. Η ΣΕ, ύστερα από αίτηση του/της
υποψηφίου/ας στην οποία αναγράφεται ο προτεινόμενος τίτλος της ΜΔΕ, ο/η προτεινόμενος/η επιβλέπων/
ουσα και επισυνάπτεται περίληψη της προτεινόμενης
εργασίας, ορίζει τον/την επιβλέποντα/ουσα αυτής και
συγκροτεί την τριμελή εξεταστική επιτροπή για την
έγκριση της εργασίας, ένα από τα μέλη της οποίας είναι
και ο/η επιβλέπων/ουσα.
Τροποποίηση θέματος ή αντικατάσταση μέλους της
τριμελούς εξεταστικής επιτροπής γίνεται κατόπιν πρότασης του/της φοιτητή/τριας ή του/της επιβλέποντος/
ουσας προς το αρμόδιο όργανο του ΠΜΣ και εξετάζεται
κατά περίπτωση. Αλλαγή υπό την έννοια της μικρής τροποποίησης ή συγκεκριμενοποίησης του τίτλου της ΜΔΕ
χωρίς αλλαγή του γενικού θέματος και του βασικού σχεδιασμού της μελέτης, δύναται να γίνει μετά την υποβολή
σχετικής αίτησης των ΜΦ υπογεγραμμένη από τον/την
επιβλέποντα/ουσα στη Γραμματεία του ΤΦ.
Μέλη ή επιβλέποντες/ουσες της τριμελούς εξεταστικής επιτροπής της ΜΔΕ ορίζονται εξ όλων των κατηγο-
ριών διδασκόντων/ουσών όπως ορίζεται στο άρθρο 83
του ν. 4957/2022. Σε εξαιρετικές περιπτώσεις απώλειας, αντικειμενικής αδυναμίας άσκησης καθηκόντων
επίβλεψης ή σπουδαίου λόγου (ασθένεια, απουσία στο
εξωτερικό κ.ά.), είναι δυνατή η αντικατάσταση του/της
επιβλέποντος/ουσας ή μέλους της Τριμελούς Εξεταστικής Επιτροπής μετά από απόφαση της Συνέλευσης του
οικείου Τμήματος.
Ο μέγιστος αριθμός επίβλεψης ΜΔΕ ανά επιβλέποντα/
ουσα ορίζεται σε 4.
Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής. Μετά το πέρας της υποστήριξης της ΜΔΕ από
τον/την ΜΦ, η τριμελής εξεταστική επιτροπή αξιολογεί
και βαθμολογεί την εργασία.
Η τριμελής εξεταστική επιτροπή μπορεί να ζητήσει διορθώσεις στις οποίες ο/η υποψήφιος/α ανταποκρίνεται
εντός χρονικού διαστήματος 60 ημερών.
Οι ΜΔΕ εφόσον εγκριθούν από την τριμελή εξεταστική επιτροπή, αναρτώνται υποχρεωτικά στο Ιδρυματικό
Αποθετήριο «Νημερτής».
Για την εκπόνηση και συγγραφή της ΜΔΕ, ισχύουν οι
όροι συγγραφής και δημοσιοποίησης ΜΔΕ του Πανεπιστημίου Πατρών στο Παράρτημα 3 του παρόντος.
Σε εξαιρετικές περιπτώσεις και μόνο (ενδεικτικά: ασθένεια, στράτευση, σοβαρές οικογενειακές υποχρεώσεις,
λόγοι ανωτέρας βίας), κατόπιν ειδικής αίτησης του/της
ενδιαφερομένου/ης και αιτιολογημένης σχετικής εισήγησης της ΣΕ, η Συνέλευση Τμήματος μπορεί να χορηγήσει
σε ΜΦ παράταση σπουδών μέχρι και ένα έτος.
Συγγραφή ΜΔΕ
Θέματα που αφορούν στη συγγραφή της ΜΔΕ, όπως
π.χ. γλώσσα, γραμματοσειρά, οδηγίες για την περίληψη,
το περιεχόμενο, τη διάρθρωση και τον τρόπο παρουσίασης της εργασίας, ζητήματα βιβλιογραφίας, κ.λπ., πα-
ρατίθενται στο Παράρτημα 2 του παρόντος Κανονισμού.
Μετά την παρουσίαση-υποστήριξη της ΜΔΕ, η Εξεταστική Επιτροπή συντάσσει και υπογράφει πρακτικό
Δημόσιας Παρουσίασης της ΜΔΕ.
Για την καταχώριση της βαθμολογίας της ΜΔΕ, το πρακτικό παρουσίασης υποβάλλεται στη Γραμματεία του ΤΦ.
Άρθρο 9
Λοιπές Υποχρεώσεις ΜΦ
Υποχρεώσεις και δικαιώματα ΜΦ
Οι ΜΦ υποχρεούνται να ανανεώνουν τη εγγραφή τους
στην αρχή εκάστου διδακτικού εξαμήνου. Η ανανέωση γίνεται με αίτηση που υποβάλλεται στην αρχή κάθε
εξαμήνου, μέσα σε προθεσμίες που ορίζονται από τη
Γραμματεία του ΤΦ.
Οι ΜΦ έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών.
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
- Να προσέρχονται στις προβλεπόμενες εξετάσεις.
- Να υποβάλλουν στη Γραμματεία, πριν την αξιολόγηση της διπλωματικής τους εργασίας, υπεύθυνη δήλωση
ότι η ΜΔΕ δεν αποτελεί προϊόν λογοκλοπής ούτε στο
σύνολο ούτε σε επιμέρους τμήματα αυτής.
- Να σέβονται και να τηρούν τον Εσωτερικό Κανονισμό Λειτουργίας του ΠΜΣ, τις αποφάσεις των οργάνων
του ΠΜΣ, του Τμήματος και του Πανεπιστημίου Πατρών,
καθώς και την ακαδημαϊκή δεοντολογία.
Οι ΜΦ έχουν όλα τα δικαιώματα και τις παροχές που
προβλέπονται για τους/τις φοιτητές/τριες του Α’ κύκλου
σπουδών, πλην του δικαιώματος παροχής δωρεάν διδακτικών συγγραμμάτων. Το Ίδρυμα υποχρεούται να
εξασφαλίσει στους/στις φοιτητές/τριες με αναπηρία ή/
και ειδικές ανάγκες προσβασιμότητα στα προτεινόμενα
συγγράμματα και στη διδασκαλία.
Οι ΜΦ καλούνται να συμμετέχουν και να παρακολουθούν σεμινάρια, συζητήσεις, συνέδρια/ημερίδες με
γνωστικό αντικείμενο συναφές με αυτό του ΠΜΣ, διαλέξεις ή άλλες επιστημονικές εκδηλώσεις του ΠΜΣ κ.ά.
Οι ΜΦ δύναται να ασκούν επικουρικό διδακτικό έργο σε
προγράμματα σπουδών πρώτου κύκλου με απόφαση
αρμοδίου οργάνου του ΠΜΣ. Οι ΜΦ εκδίδουν υποχρεωτικά ακαδημαϊκή ταυτότητα μέσω της Ηλεκτρονικής
Υπηρεσίας Απόκτησης Ακαδημαϊκής Ταυτότητας του
Υπουργείου Παιδείας και Θρησκευμάτων.
Η Συνέλευση μετά την εισήγηση της ΣΕ δύναται να
αποφασίσει τη διαγραφή ΜΦ εφόσον:
- υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων όπως ορίζεται στον Κανονισμό και δεν έχουν ολο-
κληρώσει επιτυχώς το πρόγραμμα,
- υπερβούν τη μέγιστη χρονική διάρκεια φοίτησης στο
ΠΜΣ, όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα.
- εάν δεν σέβονται και δεν τηρούν τις αποφάσεις των
αρμοδίων οργάνων καθώς και την ακαδημαϊκή δεοντολογία.
Επιπροσθέτως, ΜΦ που δεν ανανέωσε την εγγραφή
του/της ή δεν παρακολούθησε μαθήματα για δύο (2)
συνεχόμενα εξάμηνα χάνει αυτοδίκαια τη φοιτητική ιδιότητα και διαγράφεται από τα Μητρώα του ΠΜΣ.
Άρθρο 10
Απονομή και Βαθμός ΔΜΣ
Προϋποθέσεις Απονομής Διπλώματος Μεταπτυχιακών
Σπουδών (ΔΜΣ)
Ο/Η ΜΦ ολοκληρώνει τις σπουδές του/της και λαμβάνει το ΔΜΣ, όταν εκπληρώσει όλες τις, υπό του Προγράμ-
ματος και του Εσωτερικού Κανονισμού Λειτουργίας για
τις Μεταπτυχιακές Σπουδές του Πανεπιστημίου Πατρών,
προβλεπόμενες υποχρεώσεις, δηλαδή:
α) έχει περατώσει επιτυχώς με προαγωγικό βαθμό τα
προβλεπόμενα μαθήματα,
β) έχει αξιολογηθεί επιτυχώς κατά την δημόσια παρουσίαση της ΜΔΕ.
Εάν οι εν λόγω προϋποθέσεις δεν επιτευχθούν μέσα
στην μέγιστη προβλεπόμενη διάρκεια σπουδών, ο/η ΜΦ
διαγράφεται από το ΠΜΣ κατόπιν πράξης διαγραφής η
οποία εκδίδεται μετά από απόφαση της Συνέλευσης και
κοινοποιείται στον/στην ενδιαφερόμενο/η από τη Γραμματεία του ΤΦ. Σε αυτήν την περίπτωση δικαιούται μόνον
απλού πιστοποιητικού επιτυχούς παρακολούθησης των
μαθημάτων, όπου έλαβε προαγωγικό βαθμό.
Υπολογισμός βαθμού ΔΜΣ
Ο τελικός βαθμός του ΔΜΣ προκύπτει από τον βαθμό
των μεταπτυχιακών μαθημάτων και τον βαθμό της ΜΔΕ,
σύμφωνα με απόφαση της Συνέλευσης του Τμήματος,
ως ακολούθως:
Ο βαθμός του ΔΜΣ προκύπτει από την σταθμισμένη
μέση τιμή των βαθμών των μαθημάτων του ΠΜΣ και της
ΜΔΕ (συντελεστές στάθμισης αποτελούν οι πιστωτικές
μονάδες των μαθημάτων και της ΜΔΕ) και υπολογίζεται,
με ακρίβεια δεύτερου δεκαδικού ψηφίου, με τον ακόλουθο τρόπο:
Ο βαθμός κάθε μαθήματος και της ΜΔΕ (όπου προβλέπεται) πολλαπλασιάζεται με τον αντίστοιχο βαθμό
πιστωτικών μονάδων (ECTS) και το άθροισμα των γινομένων διαιρείται με τον αριθμό πιστωτικών μονάδων
που απαιτούνται για τη λήψη του ΔΜΣ.
Ο βαθμός του ΔΜΣ πιστοποιεί την επιτυχή περάτωση
των σπουδών του/της ΜΦ. Στα απονεμόμενα ΔΜΣ αναγράφεται χαρακτηρισμός Καλώς, Λίαν Καλώς, Άριστα
που αντιστοιχεί σε:
- «Άριστα» από 8,50 έως 10
- «Λίαν Καλώς» από 6,50 έως 8,49
- «Καλώς» από 5 έως 6,49.
Η απονομή των τίτλων ΔΜΣ εγκρίνεται από τη Συνέλευση Τμήματος.
Απαραίτητα δικαιολογητικά
Αφού ολοκληρωθεί η έγκριση απονομής από τη Συνέλευση του Τμήματος, ο/η ΜΦ πρέπει να καταθέσει στη
Γραμματεία του ΤΦ:
α) Βεβαίωση από το «Νημερτής» (το ιδρυματικό αποθετήριο του Πανεπιστημίου Πατρών που φιλοξενεί όλη
την πνευματική παραγωγή του ιδρύματος και λειτουργεί
ως βάση για τις διδακτορικές διατριβές και τις μεταπτυχιακές εργασίες που έχουν εκπονηθεί στο Πανεπιστήμιο
Πατρών) ότι έχει κατατεθεί η ΜΔΕ.
β) Υπεύθυνη δήλωση (άρθρο 8 του ν. 1599/1986) η
οποία περιλαμβάνει τα εξής:
- «Το σύνολο της εργασίας αποτελεί πρωτότυπο έργο,
παραχθέν από εμένα, και δεν παραβιάζει δικαιώματα
τρίτων καθ’ οιονδήποτε τρόπο».
- «Φέρω αποκλειστικά την ευθύνη της δίκαιης χρήσης
του υλικού που χρησιμοποίησα και τίθεμαι αποκλειστικός/ή υπεύθυνος/η των πιθανών συνεπειών της χρήσης
αυτής. Αναγνωρίζω δε ότι το Πανεπιστήμιο Πατρών δεν
φέρει ούτε αναλαμβάνει οιαδήποτε ευθύνη που τυχόν
προκύψει από πλημμελή εκκαθάριση πνευματικών δικαιωμάτων».
- «Έχω λάβει γνώση των συνεπειών του νόμου και
όσων ορίζονται στον Κανονισμό Σπουδών του Τμήματος
και στον Εσωτερικό Κανονισμό Λειτουργίας του Πανεπιστημίου Πατρών, και δηλώνω ότι η εργασία που καταθέ-
τω έχει εκπονηθεί με δική μου ευθύνη τηρουμένων των
προϋποθέσεων που ορίζονται στις ισχύουσες διατάξεις
και στον Κανονισμό για τα πνευματικά δικαιώματα».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
- «Δεν έχω εκκρεμότητες με τις υπηρεσίες του Πανεπιστημίου Πατρών (Φοιτητική Λέσχη, Φοιτητική Εστία,
Κεντρική Βιβλιοθήκη), δεν έχω ειδική ταυτότητα δωρεάν
σίτισης για το τρέχον ακαδημαϊκό έτος και δεν διαθέτω
δωμάτιο στη Φοιτητική Εστία».
γ) Ένα αντίτυπο της ΜΔΕ σε ηλεκτρονική μορφή (CDROM) σε μορφή αρχείου που δεν επιδέχεται επεμβάσεις
(pdf).
Τελετουργικό Απονομής ΔΜΣ
Φοιτητής/τρια που ολοκλήρωσε επιτυχώς τις μεταπτυχιακές σπουδές του, ορκίζεται σε δημόσια τελετή
ορκωμοσίας, ενώπιον του/της Πρύτανη ή του/της Αντιπρύτανη ως εκπροσώπου του/της Πρύτανη και του/της
Προέδρου του ΤΦ, που γίνεται μετά τη λήξη εκάστης
εξεταστικής περιόδου, σε ημέρα και ώρα, που ορίζεται
από τον/την Πρύτανη σε συνεργασία με τους/τις Προέδρους των Τμημάτων. Ο όρκος δεν αποτελεί συστατικό
στοιχείο της επιτυχούς περάτωσης των σπουδών, είναι
όμως αναγκαία προϋπόθεση για τη χορήγηση του ΔΜΣ.
Για λόγους ανωτέρας βίας (π.χ. λόγοι υγείας, διαμονή
ή εργασία στο εξωτερικό, στρατιωτικές υποχρεώσεις)
και με αίτησή του/της προς τη Γραμματεία του ΤΦ, ο/η
απόφοιτος/η μπορεί να ζητήσει τη χορήγηση του τίτλου
σπουδών χωρίς να συμμετάσχει στην τελετή ορκωμοσίας ή να ζητήσει να συμμετάσχει σε επόμενη τελετή
ορκωμοσίας. Η εξαίρεση από την υποχρέωση συμμετοχής σε ορκωμοσία εγκρίνεται από τον/την Πρόεδρο
του Τμήματος. Πριν από την ορκωμοσία ή την απαλλαγή
από αυτή, μπορεί να δίδεται στους/στις αποφοίτους/ες
σχετικό πιστοποιητικό για την επιτυχή περάτωση των
σπουδών τους.
Άρθρο 11
Λογοκλοπή
Ο/Η ΜΦ υποχρεούται να αναφέρει με τον ενδεδειγμένο τρόπο αν χρησιμοποίησε το έργο και τις απόψεις
άλλων. Η αντιγραφή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας
κάποιου άλλου, καθώς και η χρησιμοποίηση εργασίας
άλλου -δημοσιευμένης ή μη- χωρίς τη δέουσα αναφορά. Η αντιγραφή οποιουδήποτε υλικού τεκμηρίωσης,
ακόμη και από μελέτες του/της ιδίου/ας του/της υποψηφίου, χωρίς σχετική αναφορά, μπορεί να στοιχειοθε-
τήσει απόφαση της Συνέλευσης του ΤΦ, για διαγραφή
του/της. Στις παραπάνω περιπτώσεις, η Συνέλευση του
Τμήματος, μπορεί να αποφασίσει τη διαγραφή του/της,
αφού προηγουμένως του/της δοθεί η δυνατότητα να
εκθέσει, προφορικώς ή γραπτώς, τις απόψεις του/της
επί του θέματος.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται για αντιμετώπιση του προβλήματος στη Συνέλευση του Τμήματος. Ως παραβάσεις
θεωρούνται και τα παραπτώματα της αντιγραφής ή της
λογοκλοπής και γενικότερα κάθε παράβαση των διατάξεων περί πνευματικής ιδιοκτησίας από ΜΦ κατά τη
συγγραφή εργασιών στο πλαίσιο των μαθημάτων ή την
εκπόνηση της ΜΔΕ.
Άρθρο 12
Φοιτητικές παροχές
Οι ΜΦ δύνανται να χρησιμοποιούν την υπάρχουσα
υλικοτεχνική υποδομή του Πανεπιστημίου, η οποία περιλαμβάνει χώρους διδασκαλίας κατάλληλα εξοπλισμέ-
νους με σύγχρονα μέσα διδασκαλίας και Η/Υ, τη Βιβλιοθήκη, και τις εγκαταστάσεις του Τμήματος.
Οι ΜΦ που δεν έχουν άλλη ιατροφαρμακευτική και
νοσοκομειακή περίθαλψη, δικαιούνται πλήρη ιατροφαρμακευτική και νοσοκομειακή περίθαλψη στο Εθνικό Σύ-
στημα Υγείας (Ε.Σ.Υ.) με κάλυψη των σχετικών δαπανών
από τον Εθνικό Οργανισμό Παροχής Υπηρεσιών Υγείας
(Ε.Ο.Π.Υ.Υ.) κατ’ ανάλογη εφαρμογή του άρθρου 33 του
ν. 4368/2016 (Α’ 83).
Οι ΜΦ δικαιούνται δωρεάν σίτιση και στέγαση με βάση
την ατομική και οικογενειακή οικονομική τους κατάσταση και την εντοπιότητά τους, καθώς και την έδρα του
ΑΕΙ, και τις ειδικές συνθήκες που επικρατούν σε αυτό.
Οι ΜΦ λαμβάνουν διευκολύνσεις για τις μετακινήσεις
τους σε όλη τη διάρκεια του έτους και τα αναγκαία μέσα
για την πολιτιστική τους καλλιέργεια και ψυχαγωγία.
Άρθρο 13
Παράρτημα Διπλώματος
Επιπλέον του τίτλου του ΠΜΣ, χορηγείται παράρτημα διπλώματος το οποίο είναι επεξηγηματικό έγγραφο
και δεν υποκαθιστά τον επίσημο τίτλο σπουδών ή την
αναλυτική βαθμολογία των μαθημάτων. Το Παράρτημα
Διπλώματος επισυνάπτεται στον τίτλο σπουδών και παρέχει πληροφορίες σχετικά με τη φύση, το επίπεδο, το
γενικότερο πλαίσιο εκπαίδευσης, το περιεχόμενο και το
καθεστώς των σπουδών, οι οποίες ολοκληρώθηκαν με
επιτυχία από το άτομο που αναγράφεται ονομαστικά στο
πρωτότυπο του τίτλου. Στο Παράρτημα δεν γίνονται αξιολογικές κρίσεις και δεν υπάρχουν δηλώσεις ισοτιμίας ή
αντιστοιχίας ή προτάσεις σχετικά με την αναγνώριση του
τίτλου στο εξωτερικό. Το Παράρτημα Διπλώματος εκδίδεται αυτομάτως και χωρίς καμία οικονομική επιβάρυν-
ση στην ελληνική και στην αγγλική γλώσσα, και πρέπει να
πληροί τις προϋποθέσεις γνησιότητας που απαιτούνται
για τον χορηγούμενο τίτλο σπουδών. Η ημερομηνία έκδοσης του Παραρτήματος δεν συμπίπτει υποχρεωτικά με
την ημερομηνία χορήγησης του τίτλου σπουδών, αλλά
δεν μπορεί ποτέ να είναι προγενέστερη από αυτή.
Άρθρο 14
Διοικητική Υποστήριξη - Υλικοτεχνική Υποδομή
Η Γραμματεία του Τμήματος Φιλολογίας ασκεί τα καθήκοντα διοικητικής υποστήριξης του ΠΜΣ και είναι
υπεύθυνη για την ομαλή, αποτελεσματική και εύρυθμη
λειτουργία του. Στην αρμοδιότητά της υπάγονται όλα
τα θέματα που έχουν σχέση με τη διεξαγωγή της αλληλογραφίας, την τήρηση πρωτοκόλλου και αρχείου,
την τήρηση πρακτικών των συνεδριάσεων των συλλογικών οργάνων του ΠΜΣ, την κατάρτιση και τήρηση των
Μητρώων και ατομικών φακέλων των ΜΦ, την παρακολούθηση της φοιτητικής τους κατάστασης (καταχώριση
βαθμολογίας κ.λπ.), τη χορήγηση βεβαιώσεων, πιστοποιητικών και άλλων τίτλων σπουδών στους/στις ΜΦ, τις
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
ορκωμοσίες, τις υποτροφίες, τις φοιτητικές ταυτότητες
κ.λπ. Το ΤΦ παρέχει την απαραίτητη υλικοτεχνική υποδομή (αίθουσες διδασκαλίας, εργαστήρια, υπολογιστές,
κ.λπ.) για τη διενέργεια των μαθημάτων του ΠΜΣ.
Άρθρο 15
Πόροι ΠΜΣ - Οικονομική Διαχείριση
1. Οι πόροι του Προγράμματος Μεταπτυχιακών Σπουδών (ΠΜΣ) δύνανται να προέρχονται από: α) δωρεές,
χορηγίες και πάσης φύσεως οικονομικές ενισχύσεις,
β)  κληροδοτήματα, γ) πόρους από ερευνητικά έργα ή
προγράμματα, δ) ιδίους πόρους του Ανώτατου Εκπαιδευτικού Ιδρύματος (ΑΕΙ) και ε) τον κρατικό προϋπολογισμό
ή το πρόγραμμα δημοσίων επενδύσεων.
2. Η διαχείριση των πόρων των ΠΜΣ του ΑΕΙ πραγματοποιείται από τον Ειδικό Λογαριασμό Κονδυλίων
Έρευνας (ΕΛΚΕ) του Πανεπιστημίου Πατρών σύμφωνα
με τις κείμενες διατάξεις.
3. Το ποσό των συνολικών εσόδων του ΠΜΣ διατίθεται
για την κάλυψη των λειτουργικών δαπανών του ΠΜΣ.
Άρθρο 16
Αξιολόγηση
Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας από
τους/τις ΜΦ. Η αξιολόγηση γίνεται με τη χρήση ηλεκτρονικού ερωτηματολογίου αξιολόγησης που συμπληρώ-
νουν οι ΜΦ. Το ερωτηματολόγιο καλύπτει την αξιολόγηση του μαθήματος και των διδασκόντων/ουσών. Τα
μαθήματα αξιολογούνται ως προς το περιεχόμενο, τον
τρόπο διδασκαλίας, το εκπαιδευτικό υλικό, και το βαθμό συσχέτισής του με τις αρχές και τη φιλοσοφία του
μεταπτυχιακού προγράμματος. Οι διδάσκοντες/ουσες
αξιολογούνται ως προς τις γνώσεις και την ικανότητα μετάδοσής τους στους/στις ΜΦ, την προετοιμασία τους, τη
χρησιμοποίηση σύγχρονης βιβλιογραφίας, την προθυμία
τους να απαντούν σε ερωτήσεις, την έγκαιρη βαθμολόγηση και επιστροφή εργασιών και γραπτών εξετάσεων
και την τήρηση των ωρών διδασκαλίας του μαθήματος.
Το ΠΜΣ αξιολογείται στο πλαίσιο της περιοδικής αξιολόγησης/πιστοποίησης της ακαδημαϊκής μονάδας από
την Εθνική Αρχή Ανώτατης Εκπαίδευσης. Στο πλαίσιο
αυτό αξιολογείται η συνολική αποτίμηση του έργου
που επιτελέστηκε από το ΠΜΣ, ο βαθμός εκπλήρωσης
των στόχων που είχαν τεθεί κατά την ίδρυσή του, η βιωσιμότητά του, η απορρόφηση των αποφοίτων στην
αγορά εργασίας, ο βαθμός συμβολής του στην έρευνα,
η εσωτερική αξιολόγησή του από τους/τις ΜΦ, η σκοπιμότητα παράτασης της λειτουργίας του, καθώς και
λοιπά στοιχεία σχετικά με την ποιότητα του έργου που
παράγεται και τη συμβολή του στην εθνική στρατηγική
για την ανώτατη εκπαίδευση (παρ. 1 του άρθρου 87 του
ν. 4957/2022). Αν ένα ΠΜΣ κατά το στάδιο της αξιολόγησής του σύμφωνα με την ανωτέρω παράγραφο κριθεί ότι
δεν πληροί τις προϋποθέσεις συνέχισης της λειτουργίας
του, η λειτουργία του ολοκληρώνεται με την αποφοίτηση
των ήδη εγγεγραμμένων ΜΦ σύμφωνα με την απόφαση
ίδρυσης και τον Κανονισμό Μεταπτυχιακών και Διδακτορικών Προγραμμάτων Σπουδών.
Άρθρο 17
Ιστοσελίδα του ΠΜΣ
Το ΠΜΣ έχει την ιστοσελίδα του στην ελληνική και σε
συντομευμένη εκδοχή στην αγγλική γλώσσα εντός της
επίσημης ιστοσελίδας του ΤΦ. Η ιστοσελίδα του ΠΜΣ
ενημερώνεται διαρκώς και περιέχει όλες τις πληροφορίες
και ανακοινώσεις του Προγράμματος και αποτελεί τον
επίσημο χώρο ενημέρωσης των ΜΦ.
Άρθρο 18
Μεταβατικές διατάξεις
Όσα θέματα δεν ρυθμίζονται από τον παρόντα Κανονισμό και τον εσωτερικό Κανονισμό των ΠΜΣ, ρυθμίζονται
με απόφαση της Συνέλευσης του ΤΦ.
Άρθρο 19
Παραρτήματα
ΠΑΡΑΡΤΗΜΑ 1
Δικαιολογητικά υποψηφιότητας στο ΠΜΣ (το ΤΦ καθορίζει τα δικαιολογητικά των υποψηφίων ΜΦ)
Τα απαιτούμενα δικαιολογητικά υποβάλλονται ηλεκτρονικά μέσω της πλατφόρμας https://matrix.upatras.
gr/sap/bc/webdynpro/sap/zups_pg_adm# και είναι τα
εξής:
1. Αίτηση (υπάρχει στην πλατφόρμα) στην οποία οι
υποψήφιοι/ες θα δηλώνουν απαραίτητα την ειδίκευση
που τους/τις ενδιαφέρει (μόνο μια από τις τρεις προσφερόμενες ειδικεύσεις του ΠΜΣ).
2. Περιγραφή στόχων: Υπόμνημα μιας σελίδας, στο
οποίο να δικαιολογείται και να τεκμηριώνεται η πρόθεση του/της υποψηφίου για εγγραφή στη συγκεκριμένη
ειδίκευση του ΠΜΣ
3. Βιογραφικό σημείωμα.
4. Δύο Συστατικές Επιστολές. Εάν ο/η υποψήφιος/α
προέρχεται από το Τμήμα Φιλολογίας του Πανεπιστημίου Πατρών θα πρέπει να δηλώσει τα ονόματα των κα-
θηγητών/τριών του Τμήματος που έχουν συμφωνήσει
να δώσουν συστατική επιστολή, εφόσον τους ζητηθεί.
5. Αντίγραφο Πτυχίου όπου αναφέρεται ο συνολικός
βαθμός πτυχίου, ο οποίος οφείλει να είναι τουλάχιστον
«λίαν καλώς».
6. Πιστοποιητικό αναλυτικής βαθμολογίας.
7. Αντίτυπο πτυχιακής εργασίας (εάν υπάρχει) και πιθανών δημοσιευμάτων σε ηλεκτρονική ή έντυπη μορφή.
8. Πιστοποιητικά ξένων γλωσσών επιπέδου τουλάχιστον Β2 (αν δεν διατίθενται, οι υποψήφιοι είναι δυνατό
να κληθούν να αποδείξουν το επίπεδο γλωσσομάθειάς
τους με γραπτή ή προφορική εξέταση).
9. Αντίγραφο Δελτίου Αστυνομικής Ταυτότητας.
ΠΑΡΑΡΤΗΜΑ 2
Οδηγίες συγγραφής ΜΔΕ (καθορίζονται με απόφαση
της Συνέλευση του Τμήματος)
α. Γενικές Οδηγίες - Δομή ΜΔΕ
Η ΔΕ τυπώνεται σε χαρτί Α4, σε διπλή όψη (μπροςπίσω) και δένεται με θερμοκόλληση. Το αρχείο της δι-
ατριβής θα πρέπει να είναι τόσο σε μορφή Word.doc ή
Word.docx, όσο και σε μορφή pdf (χρησιμοποιώντας
το πρόγραμμα Adobe Acrobat). Η μορφή pdf επιτρέπει
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
να διαβάζονται κείμενα στα οποία χρησιμοποιούνται
αρχαίες γραμματοσειρές Unicode.
Το εξώφυλλο είναι λευκό και περιλαμβάνει τον τίτλο
της ΜΔΕ, το ονοματεπώνυμο του/της φοιτητή/τριας,
Αριθμό Μητρώου, Τίτλο Μεταπτυχιακού Προγράμματος,
Τμήμα, Πανεπιστήμιο και ημερομηνία.
Η σελίδα του τίτλου δεν έχει αρίθμηση. Οι σελίδες μετά
τον τίτλο (Αφιέρωση, Περίληψη, Συντομεύσεις, Πίνακες)
αριθμούνται με λατινικούς αριθμούς. Οι σελίδες όλου
του υπόλοιπου κειμένου αριθμούνται με αραβικούς χαρακτήρες (1, 2, 3, …). Μετά το εξώφυλλο ακολουθούν:
- Η Αφιέρωση (αν υπάρχει).
- Η Περίληψη (συνοπτική παρουσίαση της μελέτης
και παράθεση βασικών λέξεων-κλειδιών. Δεν πρέπει να
ξεπερνά τις 200-250 λέξεις)
- Ο Πίνακας Συντομεύσεων - Βραχυγραφιών. Οι συντομογραφίες που χρησιμοποιούνται ή το σύστημα που
ακολουθείται θα πρέπει να εξηγούνται στον Πίνακα Συντομεύσεων - Βραχυγραφιών.
- Ο Πίνακας Περιεχομένων και Παραρτημάτων (αναγράφονται οι τίτλοι των Κεφαλαίων/Ενοτήτων, Υποκεφα-
λαίων/Υποενοτήτων και Παραρτημάτων, εφόσον υπάρχουν, και τα οποία συμφωνούν με την αντίστοιχη σελίδα
του κειμένου της ΜΔΕ). Η αρίθμηση των Κεφαλαίων/
Ενοτήτων, Υποκεφαλαίων/Υποενοτήτων, Βιβλιογραφίας
και Παραρτημάτων πρέπει να είναι συνεχής.
- Ο Κατάλογος Πινάκων, Εικόνων, Σχημάτων, Διαγραμμάτων και Χαρτών (εφόσον υπάρχουν). Οι Εικόνες και οι
Πίνακες πρέπει να συνοδεύονται από αριθμημένη λεζάντα στο κάτω μέρος και με στοίχιση στη μέση. Γραμμα-
τοσειρά λεζάντας: Times New Roman 10 στιγμές. Πριν
και μετά τη λίστα των Πινάκων, Εικόνων, Σχημάτων, Διαγραμμάτων, Χαρτών πρέπει να υπάρχει μια κενή γραμμή.
- Το κύριο σώμα μελέτης.
Το κύριο σώμα μελέτης αποτελείται από τα ακόλουθα
μέρη:
1. Πρόλογος
Δεν είναι υποχρεωτικός και έχει συνήθως προσωπικό
χαρακτήρα (π.χ. μπορεί να περιλαμβάνει τις ευχαριστίες
προς τους ανθρώπους που συνέβαλαν στην ολοκλήρωση της μελέτης, τα κέντρα έρευνας και τα αρχεία/συλλο-
γές που χρησιμοποιήθηκαν).
2. Εισαγωγή
Στην Εισαγωγή ενημερώνεται ο/η αναγνώστης/τρια
για το κύριο θέμα (πρόβλημα/ερώτημα) της εργασίας,
την αιτιολόγηση της επιλογής και σημασίας του θέματος,
την υπόθεση εργασίας βάσει της οποίας έχει διεξαχθεί
η έρευνα, τη μεθοδολογία που ακολουθήθηκε και τα
προβλήματα και προκλήσεις που προέκυψαν κατά τη
διάρκεια της εκπόνησης της μελέτης. Η Εισαγωγή περιλαμβάνει σύντομη βιβλιογραφική ανασκόπηση (ελληνι-
κή και ξενόγλωσση), με την οποία ο/η αναγνώστης/τρια
ενημερώνεται για τις πρόσφατες εξελίξεις στο πεδίο και
καταλήγει με τους στόχους της συγκεκριμένης εργασίας.
Ακολουθεί μια συνοπτική παρουσίαση της δομής της
μελέτης. Η εισαγωγή δεν μπορεί να ξεπερνά το 1/3 της
συνολικής έκτασης της ΜΔΕ.
3. Κυρίως Μέρος
Το κύριο σώμα της εργασίας χωρίζεται σε κεφάλαια/
ενότητες και υποκεφάλαια/υποενότητες ακολουθώντας
τη δομή που έχει ήδη ορισθεί στην Εισαγωγή. Στο μέρος
αυτό διερευνώνται οι πτυχές του ερευνητικού θέματος,
αποτιμάται η βιβλιογραφία που αφορά το συγκεκριμένο
θέμα και τις πτυχές του και επιχειρείται η συνθετική ανάλυση των δεδομένων ανά κεφάλαιο/ενότητα, με άξονα
τη μεθοδολογία που υιοθετείται. Η παρουσίαση των δεδομένων πρέπει να είναι πλήρης και ακριβής. Ιδιαίτερη
προσοχή δίνεται στη λογική αλληλουχία των επιχειρημάτων, στην αποφυγή λογικών αλμάτων και αοριστολογίας,
στην εύστοχη επιλογή παραδειγμάτων και στη γλωσσική επιμέλεια του κειμένου (π.χ. αποφυγή μακροσκελών
περιόδων, υπερβολικών εκφράσεων, εξεζητημένης και
σύνθετης σύνταξης, επαναλήψεων).
4. Επίλογος - Συμπεράσματα
Παρουσιάζονται συνοπτικά και αξιολογούνται τα αποτελέσματα της μελέτης με βάση τα ερωτήματα και τους
στόχους, όπως έχουν τεθεί στην Εισαγωγή, χωρίς να εισάγονται νέες ιδέες, παρά μόνον όταν αυτές προτείνονται
ως ερωτήματα για μελλοντική ερευνητική εργασία. Δεν
πρέπει να επαναλαμβάνονται αυτολεξεί οι σκέψεις και τα
επιχειρήματα που έχουν ήδη διατυπωθεί στην Εισαγωγή
και στο κύριο σώμα της μελέτης. Θα πρέπει να δηλωθεί
η ιδιαίτερη συμβολή της εργασίας στην επίλυση/προώθηση του/των ερευνητικού/ών προβλήματος/ων που
έχει/ουν τεθεί στην Εισαγωγή.
5. Πρωτογενείς Πηγές
Οι Πρωτογενείς πηγές παρέχουν πρωτογενή πληροφόρηση, της οποίας το περιεχόμενο βασίζεται στον/
στη συγγραφέα και τα στοιχεία της δεν έχουν υποστεί
επεξεργασία ή αξιολόγηση. Σε αυτή την κατηγορία αναγράφονται οι αρχαίοι συγγραφείς και τα έργα τους που
έχουν μνημονευθεί στο κύριο σώμα της εργασίας, περιοδικά, εφημερίδες, ημερολόγια, συνεντεύξεις, αρχειακό
ή στατιστικό υλικό, χειρόγραφα, διοικητικά έγγραφα,
φωτογραφίες, κ.λπ.).
6. Βιβλιογραφία
Η Βιβλιογραφία περιλαμβάνει τα πλήρη στοιχεία μόνον
των βιβλιογραφικών παραπομπών που υπάρχουν στο
κύριο σώμα της μελέτης και στις υποσημειώσεις (συγγραφείς, τίτλος περιοδικού, τίτλος εργασίας ή βιβλίου,
εκδότης, τόπος και έτος έκδοσης, ακριβείς σελίδες, εάν
πρόκειται για άρθρο). Τα ονόματα στη Βιβλιογραφία δίνονται με αλφαβητική σειρά. Οι βιβλιογραφικές αναφο-
ρές πρέπει να είναι έγκυρες, ομοιόμορφες και συνεπείς.
Υπενθυμίζεται ότι η Wikipedia δεν συνιστά αξιόπιστη
επιστημονική πηγή, ούτε και τυχαίες ιστοσελίδες. Για
πληροφορίες που έχουν εντοπισθεί στο διαδίκτυο πρέπει να δηλώνεται η ακριβής ηλεκτρονική τους διεύθυν-
ση, καθώς και η ημερομηνία κατά την οποία αντλήθηκε
η πληροφορία (π.χ. https://www.theparisreview.org/
interviews/6231/hermione-lee-the-artof- biography-no4-hermione-lee, 30.6.2018). Οι βιβλιογραφικές αναφορές
που εμφανίζονται στο κείμενο θα πρέπει να εμφανίζονται και στην τελική βιβλιογραφία (για τον τρόπο παρά-
θεσης των βιβλιογραφικών πηγών, βλ. σ. 140).
7. Παραρτήματα
Η ύπαρξη Παραρτημάτων είναι προαιρετική και αυτά
τοποθετούνται μετά τη Βιβλιογραφία. Στα Παραρτήματα
περιλαμβάνονται δεδομένα που δεν εμφανίστηκαν στα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
αποτελέσματα ή την προηγηθείσα συζήτηση. Αυτά πρέπει να έχουν συνεχή αρίθμηση και να γίνεται αναφορά
σε αυτά μέσα στο κείμενο.
β. Διάταξη Σελίδας - Γραμματοσειρές - Μορφοποίηση
κειμένου -Στίξη - Σύμβολα - Παράθεση κειμένου - Παράθεση Βιβλιογραφίας
1. Διάταξη Σελίδας
Μέγεθος σελίδας: Α4 του Word (21 εκ. Χ 29.7 εκ.)
Περιθώρια σελίδας: 2.54εκ. επάνω-κάτω, 3.00 εκ. αριστερά-δεξιά
2. Γραμματοσειρές
- Κυρίως κείμενο (συμπεριλαμβανομένων των σελίδων
που ακολουθούν το εξώφυλλο): Times New Roman 12
στιγμές
- Παραθέματα εντός του κειμένου που υπερβαίνουν
τις 2 σειρές: Times New Roman 11 στιγμές
- Υποσημειώσεις: Times New Roman 10 στιγμές Οι
Υποσημειώσεις πρέπει να εμφανίζονται στο κάτω μέρος
της σελίδας και όχι στο τέλος του κειμένου (όχι, δηλαδή,
ως σημειώσεις τέλους)
- Σε περίπτωση χρήσης κάποιων ειδικών γραμματοσειρών (π.χ. πολυτονικό σύστημα) θα πρέπει να ενημε-
ρώνεται ο/η ΕΚ.
- Για όρους από τα αρχαία ελληνικά που αναφέρoνται
μέσα στο κείμενo: γραμματοσειρά Unicode, κατά προτίμηση η Palatino Linotype 12 στιγμές. Για πιο εκτεταμένα
παραθέματα από αρχαία κείμενα: 11 στιγμές
- Επικεφαλίδες πρώτου επιπέδου (headings): Times
New Roman 12 στιγμές, έντονα και όχι πλάγια
- Επικεφαλίδες δεύτερου και τρίτου επιπέδου (subheadings και sub-sub-headings): Times New Roman 12
στιγμές, πλάγια και όχι έντονα.
3. Μορφοποίηση κειμένου
- Διάστιχο: 1,5 (σε όλο το κείμενο).
- Πλάγια γραμματοσειρά θα πρέπει να χρησιμοποιείται για: -Τίτλους μονογραφιών, περιοδικών, εφημερίδων,
έργων, ή μεμονωμένους στίχους έργων (εντός ή μη παρενθέσεως) -ξενόγλωσσες εκφράσεις, π.χ. vs, et al., fl., fr.,
repr., etc. -όρους-κλειδιά -να δοθεί έμφαση σε μια λέξη
ή φράση αποσπάσματος κειμένου που βρίσκεται ήδη
μέσα σε εισαγωγικά. Θα πρέπει να ακολουθείται από την
υπόδειξη: [η έμφαση δική μου].
- Έντονη γραφή ή υπογράμμιση μπορεί να χρησιμοποιηθεί, με φειδώ, για να εστιαστεί η προσοχή σε ένα
ιδιαίτερο χαρακτηριστικό, κυρίως μέσα σε αριθμημένα
παραδείγματα (όχι στο τρέχον κείμενο).
- Κεφαλαία: Τα ΚΕΦΑΛΑΙΑ ΓΡΑΜΜΑΤΑ και τα μικρά
κεφαλαία δεν πρέπει να χρησιμοποιούνται για έμφαση.
Χρησιμοποιήστε κεφαλαία γράμματα μόνο για το πρώτο
γράμμα της πρώτης λέξης σε μια πρόταση και για κύρια
ονόματα και επίθετα: «Τα κεφαλαία γράμματα στους
τίτλους της Ελληνικής» (και όχι «Τα Κεφαλαία Γράμματα
στους Τίτλους της Ελληνικής»).
- Επικεφαλίδες
- Αρίθμηση:
1., 2., 3. για τις επικεφαλίδες,
1.1, 1.2, 1.3 για τις επικεφαλίδες δεύτερου επιπέδου και
1.1.1, 1.1.2 για τις επικεφαλίδες τρίτου επιπέδου.
Η αρίθμηση δεν ξεκινάει από το 0 και πρέπει να περιορίζεται σε έως και τρίτου επιπέδου επικεφαλίδες.
Γραμματοσειρά: βλ. 3.1
Στοίχιση: αριστερή.
Κενό: Μια γραμμή κενή πριν και μετά την επικεφαλίδα.
- Ρυθμίσεις Παραγράφου
Να αφήνεται εσοχή στην πρώτη γραμμή για κάθε παράγραφο ίση με 0,5 εκ. Να μην αφήνεται εσοχή στην
πρώτη γραμμή παραγράφων αμέσως μετά τις επικεφαλίδες, τους πίνακες, τις εικόνες, τα διαγράμματα κ.λπ.
- Στοίχιση: πλήρης
4. Στίξη
- Εισαγωγικά
Τα μονά αγγλικά εισαγωγικά (καμπυλωτά) (‘’) πρέπει να
χρησιμοποιούνται για τη μετάφραση μη ελληνικών λέξεων, π.χ. cogito ‘νομίζω’, ή παραδειγμάτων. Χρησιμοποιή-
στε τα καμπυλωτά εισαγωγικά (‘... ’) και όχι τα ίσια (’...’). Τα
διπλά αγγλικά εισαγωγικά δεν πρέπει να χρησιμοποιούνται. Τα ελληνικά εισαγωγικά («») να χρησιμοποιούνται
για την παράθεση μικρών αποσπασμάτων στο τρέχον
κείμενο από κάποια άλλη πηγή, και για τίτλους ή όρους
στους οποίους θέλει να δώσει έμφαση ο συγγραφέας ή
για μεταφορική χρήση λέξεων.
- Παύλα/ενωτικό: Να χρησιμοποιείται κυρίως το ενωτικό (-) (hyphen) και όχι η παύλα (-) (dash). Η παύλα να
χρησιμοποιείται για παράθεση πληροφοριών που είναι
συμπληρωματικές στο κείμενο.
- Να χρησιμοποιείται η ελληνική άνω τελεία για διαχωρισμό των διαφορετικών συγγραφέων και κόμμα για τις
διαφορετικές συνεισφορές του ίδιου συγγραφέα.
5. Σύμβολα
- Το σύμβολο των υποσημειώσεων μπαίνει μετά το
σημείο στίξης (κόμμα ή τελεία) όταν συναντώνται.
- Θα πρέπει να αποφεύγεται η εκτεταμένη χρήση συμβόλων (όπως τόξα, κουκκίδες κ.λπ.).
- Το συμπλεκτικό σύμβολο ampersand (&) να χρησιμοποιείται μεταξύ των δύο τελευταίων συγγραφέων στην
παράθεση αναφορών μόνον εντός παρενθέσεων και στη
Βιβλιογραφία (λίστα αναφορών στο τέλος): https://owl.
english.purdue.edu/owl/resource/560/03/. Εντός κειμένου να χρησιμοποιείται το «και». Υπόδειγμα: «Οι Cadot
και Voisine (1964) υποστηρίζουν...», ή, όταν οι συγγραφείς βρίσκονται εντός παρενθέσεως, «όπως υποστηρί-
ζεται συχνά (Cadot & Voisine 1964)».
6. Παράθεση κειμένου
Το παράθεμα δεν αποτελεί παράφραση, και γι’ αυτό
πρέπει να διατηρείται η φρασεολογία της πηγής με απόλυτη ακρίβεια. Σε περίπτωση που παραλείπονται κάποιες
λέξεις ή φράσεις από το παράθεμα, πρέπει να δηλωθεί
με τρεις τελείες μέσα σε αγκύλες […]. Εάν ο/η συγγραφέας θέλει να παραθέσει αυτούσιο κείμενο από κάποια
πηγή (πρωτογενή ή δευτερογενή), το οποίο υπερβαίνει
τις δύο σειρές, πρέπει να το τοποθετήσει σε ξεχωριστή
θέση μετά το κυρίως κείμενο με μια γραμμή κενή πριν
και μετά το απόσπασμα και να βάλει εσοχή 0,5 στα αριστερά. Η παράθεση πρέπει να γίνεται με φειδώ και με
συγκεκριμένη στόχευση.
7. Παράθεση Βιβλιογραφίας
Γενικές οδηγίες
- Μεταφράσεις ξενόγλωσσων τίτλων δεν απαιτούνται.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
- Οι τίτλοι των μονογραφιών, των συλλογικών τόμων
και των επιστημονικών περιοδικών πρέπει να πλαγιάζονται.
Δεν παραλείπονται:
- ψηφία των συμπεριλαμβανομένων αριθμών σελίδων,
π.χ., όχι 170-8, αλλά 170-178
- συντομογραφίες σε ονόματα περιοδικών, σειράς βιβλίων, εκδοτών ή συνεδρίων αν δεν έχει δοθεί και ο πλή-
ρης τίτλος, π.χ. Transactions of the American Philological
Association (TAPhA)
- τα ονόματα των συγγραφέων/επιμελητών.
Δεν χρησιμοποιούνται παύλες για να αντικατασταθούν
επαναλαμβανόμενα ονόματα συγγραφέων/επιμελητών.
Υπόδειγμα:
- Αναφορές εντός κειμένου:
Whitmarsh (2004: 125)
(Whitmarsh 2004: 121, 2013: 20)
Cadot και Voisine (1964), αλλά (Cadot & Voisine 1964).
- Βιβλιογραφία (Λίστα βιβλιογραφικών αναφορών)
Βιβλίο/Μονογραφία:
Whitmarsh, T. (2015), Battling the Gods: Atheism in the
Ancient World. New York: Knopf.
Συλλογικός τόμος:
- Easterling, P.E. και Knox, B. (επιμ.) (1989), The
Cambridge History of Classical Literature, Volume 1,
Greek Literature, Part 2, Greek Drama. Cambridge:
Cambridge University Press.
- Συκουτρής, Ι. (1936/2016), «Ο Δωδεκάλογος του Γύφτου: Δύο Διαλέξεις [αποσπάσματα]». Στο Ε. Γαραντού-
δης (επιμ.), Εισαγωγή στην Ποίηση του Παλαμά. Eπιλογή
κριτικών κειμένων. Ηράκλειο: Πανεπιστημιακές Εκδόσεις
Κρήτης, 121- 38.
Περιοδικό:
Stadter, P.A. (1992), «Fictional narrative in the
Cyropaedeia», AJP 112: 461-491.
Πρακτικά συνεδρίων:
Χρυσανθόπουλος, Μ. (2016), «‘Λάφυρα ελληνικά’, ‘βιβλία ελληνικά’, ‘ελληνική φρασιολογία’, ‘ελληνικός ρυθ-
μός’. H κατασκευή της έννοιας ‘ελληνικός, -ή, -ό’ στην
ποίηση του Καβάφη». Στο Ζητήματα Νεοελληνικής Φιλολογίας. Μετρικά, Υφολογικά, Κριτικά, Μεταφραστικά,
Πρακτικά της ΙΔ’ Επιστημονικής Συνάντησης του Τομέα
ΜΝΕΣ 27-30 Μαρτίου 2014, Θεσσαλονίκη: Αριστοτέλειο
Πανεπιστήμιο Θεσσαλονίκης, 437-447.
ΠΑΡΑΡΤΗΜΑ 3
Όροι συγγραφής και δημοσιοποίησης ΜΔΕ στο Πανεπιστήμιο Πατρών
Κάθε τόμος με το κείμενο της ΜΔΕ φέρει ευδιάκριτα
στο πίσω μέρος της σελίδας τίτλου του τα ακόλουθα:
Πανεπιστήμιο Πατρών, [Τμήμα]
[Όνομα Συγγραφέα]
© [έτος] - Με την επιφύλαξη παντός δικαιώματος
1. Ο/Η ΜΦ, μέσα από τη σχετική φόρμα κατάθεσης
της εργασίας στο Ιδρυματικό Αποθετήριο «Νημερτής»,
εκχωρεί στο Πανεπιστήμιο Πατρών και στη Βιβλιοθήκη
και Κέντρο Πληροφόρησης το μη αποκλειστικό δικαίωμα διάθεσής της μέσα από το Διαδίκτυο για σκοπούς
συστηματικής και πλήρους συλλογής της ερευνητικής
παραγωγής του Πανεπιστημίου Πατρών, καταγραφής,
διαφάνειας και προαγωγής της έρευνας.
2. Κάθε ΜΦ που εκπονεί τη ΜΔΕ στο ΤΦ, θεωρείται ότι
έχει λάβει γνώση και αποδέχεται τα ακόλουθα:
- Το σύνολο της εργασίας αποτελεί πρωτότυπο έργο,
παραχθέν από τον/την ίδιο/α, και δεν παραβιάζει δικαιώματα τρίτων καθ’ οιονδήποτε τρόπο.
- Εάν η εργασία περιέχει υλικό, το οποίο δεν έχει παραχθεί από τον/την ίδιο/α, αυτό πρέπει να είναι ευδιάκριτο
και να αναφέρεται ρητώς εντός του κειμένου της εργασίας ως προϊόν εργασίας τρίτου/ης, σημειώνοντας με
παρομοίως σαφή τρόπο τα στοιχεία ταυτοποίησής του,
ενώ παράλληλα βεβαιώνει πως στην περίπτωση χρήσης
αυτούσιων γραφικών αναπαραστάσεων, εικόνων, γραφημάτων κ.λπ., έχει λάβει τη χωρίς περιορισμούς άδεια
του/της κατόχου των πνευματικών δικαιωμάτων για την
συμπερίληψη και επακόλουθη δημοσίευση του υλικού
αυτού.
- O/Η ΜΦ φέρει αποκλειστικά την ευθύνη της δίκαιης χρήσης του υλικού που χρησιμοποίησε και τίθεται
αποκλειστικός/ή υπεύθυνος/η των πιθανών συνεπειών
της χρήσης αυτής. Αναγνωρίζει δε ότι το Πανεπιστήμιο
Πατρών δεν φέρει, ούτε αναλαμβάνει οιαδήποτε ευθύνη
που τυχόν προκύψει από πλημμελή εκκαθάριση πνευματικών δικαιωμάτων.
- Η σύνταξη, κατάθεση και διάθεση της εργασίας δεν
κωλύεται από οποιαδήποτε παραχώρηση των πνευματικών δικαιωμάτων του/της συγγραφέα σε τρίτους, π.χ.
σε εκδότες μονογραφιών ή επιστημονικών περιοδικών,
σε οποιοδήποτε διάστημα, πριν ή μετά τη δημοσίευση
της εργασίας, και πως ο/η συγγραφέας αναγνωρίζει ότι
το Πανεπιστήμιο Πατρών δεν απεμπολεί τα δικαιώματα
διάθεσης του περιεχομένου της διπλωματικής ή μεταπτυχιακής εργασίας ή της διδακτορικής διατριβής σύμ-
φωνα με τα μέσα που το ίδιο επιλέγει.
- Για τους παραπάνω λόγους κατά την υποβολή της
ΜΔΕ, ο/η ΜΦ υποβάλλει υπεύθυνη δήλωση στην οποία
δηλώνει ότι έχει λάβει γνώση και γνωρίζει τις συνέπειες του νόμου και των οριζομένων στους Κανονισμούς
Σπουδών του ΠΜΣ και του ΤΦ και στον Εσωτερικό Κανονισμό Λειτουργίας του Πανεπιστημίου Πατρών, καθώς
και ότι η εργασία που καταθέτει έχει εκπονηθεί με δική
του/της ευθύνη τηρουμένων των προϋποθέσεων που
ορίζονται στις ισχύουσες διατάξεις και στον παρόντα
Κανονισμό για τα πνευματικά δικαιώματα.
3. Οι ΜΔΕ δημοσιεύονται στο Ιδρυματικό Αποθετήριο
το αργότερο εντός δώδεκα (12) μηνών. Η ΣΕ του ΠΜΣ ή
η τριμελής Συμβουλευτική Επιτροπή μπορεί να ζητήσει,
μετά από επαρκώς τεκμηριωμένη αίτηση του/της Επιβλέποντος/ουσας καθηγητή/τριας και του/της ΜΦ, την
προσωρινή εξαίρεση της δημοσιοποίησης της εργασίας/
διατριβής στο Ιδρυματικό Αποθετήριο, για σοβαρούς
λόγους που σχετίζονται με την περαιτέρω πρόοδο και
εξέλιξη της ερευνητικής δραστηριότητας, εάν θίγονται
συμφέροντα του/της ιδίου/ας ή άλλων φυσικών προσώπων, φορέων, εταιρειών κ.λπ.
Η περίοδος εξαίρεσης δεν μπορεί να υπερβαίνει τους
τριανταέξι μήνες (36) μήνες, εφόσον δεν συντρέχουν
άλλα νομικά κωλύματα. Επισημαίνεται ότι η κατάθεση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
της εργασίας γίνεται μετά την επιτυχή παρουσίασή της,
σύμφωνα με τα προβλεπόμενα στις εκάστοτε ισχύουσες
διατάξεις, και πριν την απονομή του τίτλου σπουδών,
αλλά η διάθεσή της ρυθμίζεται από τη Βιβλιοθήκη ανάλογα με το σχετικό αίτημα.
ΚΑΤΑΘΕΣΗ ΜΔΕ ΓΙΑ ΤΗ ΒΙΒΛΙΟΘΗΚΗ ΚΑΙ ΤΗ «ΝΗΜΕΡΤΗ»
Η κατάθεση της ΜΔΕ στις δομές της Βιβλιοθήκης
και Κέντρου Πληροφόρησης (ΒΚΠ), σύμφωνα με τον
Εσωτερικό Κανονισμό της Βιβλιοθήκης και Κέντρου
Πληροφόρησης (Συνεδρίαση Συγκλήτου 382/20.04.05,
αναθεώρηση 59/04.06.15), είναι υποχρεωτική για τους/
τις ΜΦ του Πανεπιστημίου Πατρών σε ηλεκτρονική μορφή. Με την κατάθεση της εργασίας η ΒΚΠ χορηγεί τις
απαραίτητες βεβαιώσεις για τις Γραμματείες των Τμημάτων τους.
ΠΑΡΑΡΤΗΜΑ 4
Ο πρότυπος τίτλος (Δίπλωμα Μεταπτυχιακών Σπουδών) που απονέμει το ΠΜΣ «Σπουδές στην κλασική,
βυζαντινή και νεοελληνική γραμματεία».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
ΑΡΙΘΜΟΣ ΜΗΤΡΩΟΥ:
ΔΙΠΛΩΜΑΤΟΥΧΩΝ: 0000
ΕΛΛΗΝΙΚΗ ΔΗΜΟΚΡΑΤΙΑ
ΠΑΝΕΠΙΣΤΗΜΙΟ ΠΑΤΡΩΝ
ΣΧΟΛΗ ΑΝΘΡΩΠΙΣΤΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ
ΤΜΗΜΑ ΦΙΛΟΛΟΓΙΑΣ
ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ
ΣΠΟΥΔΕΣ ΣΤΗΝ ΚΛΑΣΙΚΗ, ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΓΡΑΜΜΑΤΕΙΑ
ΣΤΗΝ ΕΙΔΙΚΕΥΣΗ
………………………………………………………
Ο/Η …………………………… ΤΟΥ ………………..
ΠΤΥΧΙΟΥΧΟΣ ΤΟΥ ΤΜΗΜΑΤΟΣ ……………………
ΤΟΥ ΠΑΝΕΠΙΣΤΗΜΙΟΥ ………………………
ΕΞ/ΕΚ ……………………… ΟΡΜΩΜΕΝΟΣ/Η
ΣΠΟΥΔΑΣΕ
ΤΟ(Ν)/ΤΗ(Ν)…………………………………………
ΣΤΟ ΠΑΝΕΠΙΣΤΗΜΙΟ ΠΑΤΡΩΝ
ΚΑΙ ΜΕΤΑ ΤΗΝ ΕΠΙΤΥΧΗ ΟΛΟΚΛΗΡΩΣΗ ΤΩΝ ΠΡΟΒΛΕΠΟΜΕΝΩΝ
ΥΠΟΧΡΕΩΣΕΩΝ
ΤΟΥ/ΤΗΣ ΑΠΟΝΕΜΕΤΑΙ Ο ΒΑΘΜΟΣ
…………………………….
ΕΓΚΡΙΘΗΚΕ ΣΤΟΥΣ ΔΙΠΛΩΜΑΤΟΥΧΟΥΣ ΤΟΥ ΠΡΟΓΡΑΜΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
ΤΗΝ/ΣΤΙΣ ……………………….
Η ΑΠΟΝΟΜΗ ΕΠΙΚΥΡΩΘΗΚΕ ΤΗΝ/ΣΤΙΣ ………………………….
Ο/Η ΠΡΥΤΑΝΗΣ
Ο/Η ΠΡΟΕΔΡΟΣ
Ο/Η ΓΡΑΜΜΑΤΕΑΣ
ΤΟΥ ΤΜΗΜΑΤΟΣ
ΤΟΥ ΤΜΗΜΑΤΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 19 Ιανουαρίου 2024
Ο Πρύτανης
ΧΡΗΣΤΟΣ ΜΠΟΥΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 516/26.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200516.pdf | Tokens: 89661]